|  |  |  |  |
| --- | --- | --- | --- |
|

|  |  |  |
| --- | --- | --- |
| **Προμήθειες** |  | **Διεύθυνση Προμηθειών Λειτουργιών Παραγωγής** |

 |

 Αριθμός Πρόσκλησης: ΔΠΛΠ-611567

Αντικείμενο: Παροχή υπηρεσιών ελεγχόμενης διαχείρισης (συλλογή, συσκευασία, σήμανση, μεταφορά, μεταφόρτωση και τελική διάθεση - αξιοποίηση) επικίνδυνων αποβλήτων από εγκαταστάσεις Παραγωγής Ηλεκτρικής Ενέργειας της ΔΕΛΜ.

 **ΟΡΟΙ ΚΑΙ ΟΔΗΓΙΕΣ ΠΡΟΣ ΠΡΟΣΦΕΡΟΝΤΕΣ**

ΤΕΥΧΟΣ 1 ΑΠΟ 7

[**Άρθρο 1** 5](#_Toc210219166)

[**Αρμόδια Διεύθυνση της ΔΕΗ για τη Διαδικασία -** 5](#_Toc210219167)

[**Τόπος, χρόνος υποβολής και αποσφράγισης προσφορών** 5](#_Toc210219168)

[**Άρθρο 2** 7](#_Toc210219169)

[**Τόπος, συνοπτική περιγραφή και ουσιώδη χαρακτηριστικά του αντικειμένου της σύμβασης – Δικαιώματα προαίρεσης** 7](#_Toc210219170)

[**Άρθρο 3** 7](#_Toc210219171)

[**Συμμετοχή στη Διαδικασία Επιλογής** 7](#_Toc210219172)

[3.2.Α Καταλληλόλητα 8](#_Toc210219173)

[3.2.Β Τεχνική και επαγγελματική ικανότητα 8](#_Toc210219174)

[3.2.Γ. Συστήματα διασφάλισης ποιότητας, πρότυπα περιβαλλοντικής διαχείρισης,υγείας και ασφάλειας κ.λπ. 9](#_Toc210219175)

[3.2.Γ.1 Πιστοποιήσεις περιβαλλοντικής διαχείρισης 9](#_Toc210219176)

[3.2.Δ Λοιπές Απαιτήσεις 9](#_Toc210219177)

[3.2.Δ.1 Άδειες/ Εγκρίσεις/ Πιστοποιητικά/ Ασφαλιστήρια συμβόλαια 9](#_Toc210219178)

[3.3 Προσωπική κατάσταση του Προσφέροντος - Μη συνδρομή λόγων αποκλεισμού 9](#_Toc210219179)

[3.4 Συμμετοχή του ίδιου φυσικού ή νομικού προσώπου σε περισσότερους του ενός 10](#_Toc210219180)

[προσφέροντες 10](#_Toc210219181)

[3.5 Στήριξη στις ικανότητες άλλων οντοτήτων 10](#_Toc210219182)

[**Άρθρο 4** 11](#_Toc210219183)

[**Εναλλακτικές Προσφορές - Αποκλίσεις – Ισοδύναμες** 11](#_Toc210219184)

[**Τεχνικά Λύσεις** 11](#_Toc210219185)

[4.1 Εναλλακτικές προσφορές 11](#_Toc210219186)

[4.2 Εμπορικές Αποκλίσεις 11](#_Toc210219187)

[4.3 Τεχνικές Αποκλίσεις 11](#_Toc210219188)

[**Άρθρο 5** 11](#_Toc210219189)

[**Τύπος σύμπραξης/ένωσης φυσικών ή/και νομικών προσώπων** 11](#_Toc210219190)

[**Άρθρο 6** 11](#_Toc210219191)

[**Χρηματοδότηση Αντικειμένου Σύμβασης** 11](#_Toc210219192)

[**Άρθρο 7** 11](#_Toc210219193)

[**Παραλαβή στοιχείων Διαδικασίας** 11](#_Toc210219194)

[**Άρθρο 8** 12](#_Toc210219195)

[**Τεύχη και έγγραφα της Πρόσκλησης** 12](#_Toc210219196)

[**Άρθρο 9** 13](#_Toc210219197)

[**Σύστημα προσφοράς** 13](#_Toc210219198)

[**Άρθρο 10** 14](#_Toc210219199)

[**Χρόνος Ισχύος Προσφοράς** 14](#_Toc210219200)

[**Άρθρο 11** 15](#_Toc210219201)

[**Εγγύηση Συμμετοχής** 15](#_Toc210219202)

[**Άρθρο 12** 16](#_Toc210219203)

[**Υποβαλλόμενα Στοιχεία** 16](#_Toc210219204)

[**Άρθρο 13** 17](#_Toc210219205)

[**Κατάρτιση - Περιεχόμενο προσφοράς** 17](#_Toc210219206)

[13.1 Απαιτήσεις για το περιεχόμενο της προσφοράς 17](#_Toc210219207)

[13.1.1 Γενικές απαιτήσεις 17](#_Toc210219208)

[13.1.1.1 Κατάρτιση προσφοράς – Ηλεκτρονικοί Φάκελοι- Περιεχόμενα 17](#_Toc210219209)

[13.1.1.2 Υπογραφή προσφοράς 17](#_Toc210219210)

[13.1.1.3 Εχεμύθεια – εμπιστευτικές πληροφορίες 18](#_Toc210219211)

[13.1.1.4 Ισχύς Δηλώσεων και δικαιολογητικών 18](#_Toc210219212)

[13.1.1.5 Μη προσκόμιση στοιχείων και δικαιολογητικών – ψευδείς δηλώσεις 19](#_Toc210219213)

[ή ανακριβή δικαιολογητικά 19](#_Toc210219214)

[13.1.1.6 Προστασία Προσωπικών Δεδομένων – Ενημέρωση για την επεξεργασία προσωπικών δεδομένων 19](#_Toc210219215)

[13.1.2 Ειδικές απαιτήσεις 20](#_Toc210219216)

[13.1.2.1 Αποκλίσεις από τους Εμπορικούς και Οικονομικούς Όρους της 20](#_Toc210219217)

[πρόσκλησης 20](#_Toc210219218)

[13.1.2.2 Εναλλακτικές προσφορές 21](#_Toc210219219)

[13.2 Ηλεκτρονικός Φάκελος Α 21](#_Toc210219220)

[Α. Περιεχόμενα Φακέλου Α 21](#_Toc210219221)

[13.2.1 Εγγυητικές Επιστολές 21](#_Toc210219222)

[13.2.2 Δήλωση νομιμοποίησης Προσφέροντος 21](#_Toc210219223)

[13.2.3 Δήλωση αποδοχής όρων Διαδικασίας Επιλογής και ισχύος προσφοράς 21](#_Toc210219224)

[13.2.4 Δήλωση περί Μη Συνδρομής Λόγων Αποκλεισμού (ΔΜΣΛΑ) 21](#_Toc210219225)

[13.2.5 Διευκρινίσεις για προσφορές από συμπράξεις/ενώσεις φυσικών ή/και νομικών προσώπων 22](#_Toc210219226)

[Β. Υποβολή - Προσκόμιση δικαιολογητικών και στοιχείων 22](#_Toc210219227)

[Ι. Αποδεικτικά νομιμοποίησης Προσφέροντος 22](#_Toc210219228)

[ΙΙ. Αποδεικτικά που σχετίζονται με ποινικές καταδίκες 23](#_Toc210219229)

[ΙΙI. Αποδεικτικά που σχετίζονται με καταβολή φόρων ή εισφορών κοινωνικής ασφάλισης 23](#_Toc210219230)

[ΙV. Αποδεικτικά που σχετίζονται με φερεγγυότητα, σύγκρουση συμφερόντων ή επαγγελματικό παράπτωμα: 23](#_Toc210219231)

[13.3 Ηλεκτρονικός Φάκελος Β 25](#_Toc210219232)

[13.3.1 Αποδεικτικά Καταλληλότητας 25](#_Toc210219233)

[13.3.2 Αποδεικτικά τεχνικής και επαγγελματικής ικανότητας 25](#_Toc210219234)

[13.3.3 Συστήματα διασφάλισης ποιότητας, πρότυπα περιβαλλοντικής διαχείρισης, υγείας και ασφάλειας 25](#_Toc210219235)

[13.3.4 Λοιπές Απαιτήσεις - Άδειες/ Εγκρίσεις/ Πιστοποιητικά/ Ασφαλιστήρια συμβόλαια 25](#_Toc210219236)

[13.4 Οικονομική Προσφορά 29](#_Toc210219237)

[**Άρθρο 14** 30](#_Toc210219238)

[**Ηλεκτρονική Αποσφράγιση και Τυπική και Τεχνική Αξιολόγηση Προσφορών** 30](#_Toc210219239)

[14.1 Ηλεκτρονική Αποσφράγιση προσφορών – πρόσβαση Προσφερόντων 30](#_Toc210219240)

[14.2 Τυπική και Τεχνική Αξιολόγηση προσφορών 30](#_Toc210219241)

[14.2.2 Έλεγχος συμμόρφωσης προσφορών με τα κριτήρια επιλογής, τις τεχνικές απαιτήσεις και τους εν γένει εμπορικούς όρους της Πρόσκλησης. 30](#_Toc210219242)

[14.2.3 Κατά τη διαδικασία αξιολόγησης των προσφορών, η αρμόδια Επιτροπή: 30](#_Toc210219243)

[14.3 Διαχείριση απορριφθεισών προσφορών 32](#_Toc210219244)

[**Άρθρο 15** 32](#_Toc210219245)

[**Οικονομική Αξιολόγηση Προσφορών** 32](#_Toc210219246)

[15.1 Διαδικασία αξιολόγησης προσφορών 32](#_Toc210219247)

[15.2. Αποσφράγιση Οικονομικών Προσφορών – Πρόσβαση Προσφερόντων - Αξιολόγηση 33](#_Toc210219248)

[**Άρθρο 16** 35](#_Toc210219249)

[**Αντιρρήσεις Προσφερόντων** 35](#_Toc210219250)

[**Άρθρο 17** 36](#_Toc210219251)

[**Περάτωση Διαδικασίας Επιλογής –** 36](#_Toc210219252)

[**Αναγγελία επιλογής Αντισυμβαλλομένου – Ματαίωση Διαδικασίας** 36](#_Toc210219253)

[**Άρθρο 18** 37](#_Toc210219254)

[**Περιεχόμενο και υπογραφή Σύμβασης** 37](#_Toc210219255)

[**Άρθρο 19** 38](#_Toc210219256)

[**Επιφυλάξεις και Δικαιώματα ΔΕΗ** 38](#_Toc210219257)

[**Άρθρο 20** 38](#_Toc210219258)

[**Αξιολόγηση προμηθευτών** 38](#_Toc210219259)

**ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.**

**ΔΙΕΥΘΥΝΣΗ ΠΡΟΜΗΘΕΙΩΝ ΛΕΙΤΟΥΡΓΙΩΝ ΠΑΡΑΓΩΓΗΣ**

ΑΝΤΙΚΕΙΜΕΝΟ: Παροχή υπηρεσιών ελεγχόμενης διαχείρισης επικίνδυνων αποβλήτων από εγκαταστάσεις της Διεύθυνσης Εκμετάλλευσης Λιγνιτικών Μονάδων της ΔΕΗ ΑΕ».

**ΟΡΟΙ ΚΑΙ ΟΔΗΓΙΕΣ ΠΡΟΣ ΠΡΟΣΦΕΡΟΝΤΕΣ**

Η Δημόσια Επιχείρηση Ηλεκτρισμού Α.Ε. (εφεξής ΔΕΗ ή Εταιρεία), Χαλκοκονδύλη 30, Τ.Κ. 104 32, Αθήνα, προσκαλεί κατά τις διατάξεις:

 του Κανονισμού Έργων, Προμηθειών και Υπηρεσιών της ΔΕΗ Α.Ε. (ΚΕΠΥ) (Απόφαση Δ.Σ. 4/09.02.2022) που έχει αναρτηθεί στην επίσημη ιστοσελίδα της ΔΕΗ στην ηλεκτρονική Διεύθυνση <https://eprocurement.dei.gr>,

 της παρούσας Πρόσκλησης,

 όλους τους ενδιαφερόμενους, σε Ηλεκτρονική Διαδικασία με προηγούμενη Δημοσίευση σε ένα (1) Στάδιο για τη σύναψη σύμβασης με αντικείμενο «Παροχή υπηρεσιών ελεγχόμενης διαχείρισης επικίνδυνων αποβλήτων από εγκαταστάσεις της Διεύθυνσης Εκμετάλλευσης Λιγνιτικών Μονάδων της ΔΕΗ ΑΕ».

Η Διαδικασία διενεργείται με το Σύστημα Προσφοράς με ελεύθερη συμπλήρωση ανοικτού Τιμολογίου.

Κριτήριο επιλογής του Αντισυμβαλλομένου αποτελεί η τελική και βέλτιστη οικονομική προσφορά όπως ρητά προβλέπεται στο άρθρο 15 «Υποβολή βελτιωμένων οικονομικών προσφορών του παρόντος Τεύχους».

Ο συνολικός Προϋπολογισμός, κατά την εκτίμηση της Εταιρείας για τα Επικίνδυνα Απόβλητα, ανέρχεται σε €340.385,20. Ο Προϋπολογισμός αυτός δεν αποτελεί το ανώτατο όριο προσφοράς.

# **Άρθρο 1**

# **Αρμόδια Διεύθυνση της ΔΕΗ για τη Διαδικασία -**

# **Τόπος, χρόνος υποβολής και αποσφράγισης προσφορών**

1.1 Αρμόδια Διεύθυνση της ΔΕΗ για τη Διαδικασία είναι η Διεύθυνση Προμηθειών Λειτουργιών Παραγωγής (ΔΠΛΠ), οδός Χαλκοκονδύλη, αριθ. 22, Τ.Κ. 106 82 τηλέφωνο 210- 5293042.

Πληροφορίες παρέχονται από την κα. Παπαδοπούλου Ελένη για τις τεχνικές λεπτομέρειες και την κα Ε. Μεστροπιανίδου και Σ. Αργυροπούλου με Ηλεκτρονικό Ταχυδρομείο στην διεύθυνση elen.papadopoulou@ppcgroup.com , e.mestropianidou@ppcgroup.com & s.argyropoulou@ppcgroup.com

1.2 Η ηλεκτρονική Διαδικασία θα πραγματοποιηθεί με χρήση της πλατφόρμας “tenderONE” της εταιρείας cosmoONE του Συστήματος Ηλεκτρονικών Συμβάσεων ΔΕΗ, εφεξής Σύστημα, στην ηλεκτρονική διεύθυνση www.marketsite.gr.

Το Σύστημα κατ’ ελάχιστο όριο διασφαλίζει, με τεχνικά μέσα και κατάλληλες διαδικασίες, ότι:

α) Καθορίζεται με ακρίβεια η ώρα και η ημερομηνία της παραλαβής των προσφορών.

β) Εξασφαλίζεται ευλόγως ότι κανείς δεν θα έχει πρόσβαση πριν από τις καθορισμένες ημερομηνίες στις πληροφορίες που διαβιβάζονται δυνάμει των ως άνω απαιτήσεων.

γ) Μόνο εξουσιοδοτημένα πρόσωπα μπορούν να καθορίζουν ή να τροποποιούν τις ημερομηνίες αποσφράγισης των παραληφθεισών προσφορών.

δ) Στις διάφορες φάσεις της Διαδικασίας επιλογής Αντισυμβαλλομένου, η πρόσβαση στο σύνολο ή σε μέρος των υποβαλλομένων πληροφοριών είναι δυνατή μόνον από δεόντως εξουσιοδοτημένα πρόσωπα.

ε) Η παροχή πρόσβασης στις διαβιβαζόμενες πληροφορίες είναι δυνατή μόνο από εξουσιοδοτημένα πρόσωπα και μόνον μετά την προκαθορισμένη ημερομηνία και ώρα.

στ) Στις πληροφορίες που παρελήφθησαν και αποσφραγίσθηκαν κατ’ εφαρμογή των εν λόγω απαιτήσεων έχουν πρόσβαση μόνον τα πρόσωπα τα εξουσιοδοτημένα να λάβουν γνώση.

ζ) Σε περίπτωση παραβίασης ή απόπειρας παραβίασης των απαγορεύσεων ή των όρων πρόσβασης που αναφέρονται στα στοιχεία β) έως στ), εξασφαλίζεται ευλόγως ότι οι παραβιάσεις ή οι απόπειρες παραβίασης είναι σαφώς ανιχνεύσιμες.

1.3 Απαραίτητη προϋπόθεση για την εξασφάλιση της δυνατότητας συμμετοχής των ενδιαφερόμενων είναι η εγγραφή τους στο Σύστημα. Κατόπιν επιτυχούς εγγραφής θα τους δοθούν οι Κωδικοί Πρόσβασης στο Σύστημα που είναι απαραίτητοι για τη σύνδεσή τους και για την υποβολή της προσφοράς τους.

 Η εγγραφή δεν επιφέρει κανένα κόστος για τους ενδιαφερόμενους

Οι ενδιαφερόμενοι μπορούν να κατεβάσουν δωρεάν από την επίσημη ιστοσελίδα (site) της Εταιρείας, <https://eprocurement.dei.gr> Ηλεκτρονική Υποβολή, τις Οδηγίες Χρήσης για την Εγγραφή και το Εγχειρίδιο Χρήσης του Συστήματος.

Η παραπάνω Διαδικασία δεν απαιτείται για τους ενδιαφερόμενους που έχουν ήδη κωδικούς πρόσβασης στο Σύστημα, συνιστάται όμως να γίνει έγκαιρα η επικαιροποίηση των στοιχείων τους με την είσοδό τους σε αυτό.

Επιπλέον, στην περίπτωση που δεν υπάρχει προηγούμενη συνεργασία του ενδιαφερόμενου με τη ΔΕΗ., θα πρέπει να επικοινωνεί με την αρμόδια Διεύθυνση της ΔΕΗ για να του αποσταλεί ηλεκτρονικά σχετική φόρμα, προκειμένου να συμπληρώσει τα απαραίτητα στοιχεία για την καταχώρησή του από τη ΔΕΗ στο Σύστημα Ηλεκτρονικών Συμβάσεων ΔΕΗ.

1.4 Για την υποβολή προσφοράς στη Διαδικασία επιλογής οι ενδιαφερόμενοι απαιτείται να διαθέτουν προηγμένη ηλεκτρονική υπογραφή (qualified digital signature) σε περίπτωση φυσικού προσώπου του ιδίου και σε περίπτωση νομικού προσώπου του/των νομίμου/ων εκπροσώπου/ων του, η οποία να έχει εκδοθεί από πάροχο υπηρεσιών πιστοποίησης (qualified certificate services). Να σημειωθεί ότι η χρονοσήμανση της προηγμένης ηλεκτρονικής υπογραφής θα πρέπει να προέρχεται από αναγνωρισμένη αρχή (timestamp authority), όπως για παράδειγμα η «Εθνική Πύλη Ερμής» ή το «Ελληνικό Ινστιτούτο Μετρολογίας».

Οι αλλοδαποί ενδιαφερόμενοι δεν έχουν την υποχρέωση να υπογράφουν τα δικαιολογητικά του παρόντος με χρήση προηγμένης ηλεκτρονικής υπογραφής, αλλά μπορεί να τα αυθεντικοποιούν με οποιονδήποτε άλλον πρόσφορο τρόπο, εφόσον στη χώρα προέλευσής τους δεν είναι υποχρεωτική η χρήση προηγμένης ψηφιακής υπογραφής σε διαδικασίες σύναψης συμβάσεων. Στις περιπτώσεις αυτές η προσφορά συνοδεύεται με δήλωση, στην οποία δηλώνεται ότι, στη χώρα προέλευσης δεν προβλέπεται η χρήση προηγμένης ψηφιακής υπογραφής ή ότι, στη χώρα προέλευσης δεν είναι υποχρεωτική η χρήση προηγμένης ψηφιακής υπογραφής για τη συμμετοχή σε διαδικασίες σύναψης συμβάσεων.

1.5 Οι προσφορές υποβάλλονται από τους ενδιαφερόμενους ηλεκτρονικά με καταληκτική ημερομηνία και ώρα υποβολής την **17η.10.2025** ώρα **16:00**.

Μετά την παρέλευση της ως άνω καταληκτικής ημερομηνίας και ώρας, δεν υπάρχει η δυνατότητα υποβολής προσφοράς.

# **Άρθρο 2**

# **Τόπος, συνοπτική περιγραφή και ουσιώδη χαρακτηριστικά του αντικειμένου της σύμβασης – Δικαιώματα προαίρεσης**

2.1 Αντικείμενο: «Παροχή υπηρεσιών ελεγχόμενης διαχείρισης επικίνδυνων αποβλήτων από εγκαταστάσεις της Διεύθυνσης Εκμετάλλευσης Λιγνιτικών Μονάδων της ΔΕΗ Α.Ε.»

Οι ποσότητες των αποβλήτων ανά εγκατάσταση που αναφέρονται στην Προμέτρηση – Προϋπολογισμό Προσφοράς είναι ενδεικτικές και οι πραγματικές ποσότητες θα διαμορφωθούν ανάλογα με τις ανάγκες της Εταιρείας που θα προκύψουν κατά τη διάρκεια ισχύος της σύμβασης.

2.2 Προθεσμίες

2.2.1 Τμηματικές

Η αποκομιδή των αποβλήτων θα γίνεται σύμφωνα με τα οριζόμενα στην παράγραφο 4 της συνημμένης Τεχνικής Προδιαγραφής, μέσα σε 20 ημέρες από την έγγραφη ειδοποίησή του από το Σταθμό.

2.2.2 Συνολική

Η διάρκεια ισχύος της Σύμβασης συναρτάται με την ολοκλήρωση του αντικειμένου της Σύμβασης. Ενδεικτικά και όχι περιοριστικά, η ολοκλήρωση της παροχής υπηρεσίας θα έχει γίνει σε δύο (2) έτη.

Μετά την πάροδο των δύο (2) ετών από την ημερομηνία υπογραφής της και εφόσον δεν έχει καλυφθεί το 100% του συνολικού συμβατικού τιμήματός της, η Σύμβαση παρατείνεται χρονικά αυτοδίκαια μέχρι τη συμπλήρωση του συμβατικού προϋπολογισμού και κατά ανώτατο ένα (1) έτος, υπό την προϋπόθεση ότι θα έχει καλυφθεί μέχρι τότε τουλάχιστον το 70% του Συμβατικού τιμήματος. Άλλως η χρονική διάρκεια της Σύμβασης θα παρατείνεται και πέραν του προαναφερθέντος ορίου και μέχρι να καλυφθεί το 70% του συμβατικού τιμήματος, με τη συναίνεση του Αντισυμβαλλόμενου, οπότε και θα λύεται αυτοδικαίως και χωρίς το δικαίωμα διεκδίκησης οιαδήποτε αποζημίωσης από τον Αντισυμβαλλόμενο.

2.3 Δικαίωμα προαίρεσης

Η ΔΕΗ διατηρεί το δικαίωμα προαίρεσης να αυξήσει μέχρι 50% ή να μειώσει μέχρι 30% τη συμβατική αξία, με αύξηση ή αντίστοιχα περιορισμό του συμβατικού αντικειμένου, βάσει των πραγματικών της αναγκών της.

Ο Προτιμητέος Προσφέρων θα αναδειχθεί για το σύνολο των αιτουμένων υπηρεσιών : Ελεγχόμενη Διαχείριση Επικίνδυνων Αποβλήτων από τις εγκαταστάσεις της ΔΕΛΜ.

# **Άρθρο 3**

# **Συμμετοχή στη Διαδικασία Επιλογής**

 3.1 Δικαίωμα συμμετοχής

1. Στη Διαδικασία Επιλογής μπορούν να συμμετάσχουν όλοι οι ενδιαφερόμενοι (φυσικά ή νομικά πρόσωπα ή συμπράξεις/ενώσεις αυτών), οι οποίοι είναι εγκατεστημένοι σε οποιαδήποτε χώρα και ικανοποιούν πλήρως όλες τις απαιτήσεις του παρόντος άρθρου.

 3.2 Κριτήρια επιλογής

Κάθε Προσφέρων πρέπει σύμφωνα με τους όρους και τις απαιτήσεις της Πρόσκλησης να ικανοποιεί πλήρως όλα τα ακόλουθα κριτήρια επιλογής:

### 3.2.Α Καταλληλόλητα

Σε περίπτωση φυσικού ή νομικού προσώπου το ίδιο, και σε περίπτωση σύμπραξης/ένωσης προσώπων κάθε μέλος της να είναι εγγεγραμμένο:

* στα οικεία επαγγελματικά ή εμπορικά μητρώα που τηρούνται στην Ελλάδα ή στη χώρα εγκατάστασής του για επαγγελματική δραστηριότητα σχετική με το αντικείμενο της σύμβασης

και

* στο Ηλεκτρονικό Μητρώο Αποβλήτων (ΗΜΑ) του ΥΠΕΝ για τους κωδικούς ΕΚΑ, για κάθε δραστηριότητα ελεγχόμενης διαχείρισης (συλλογή, σήμανση, μεταφορά, μεταφόρτωση και διάθεση/αξιοποίηση).

### 3.2.Β Τεχνική και επαγγελματική ικανότητα

3.2.Β.1 Να έχει υλοποιήσει επιτυχώς, κατά τη διάρκεια των τελευταίων πέντε ετών, σε περίπτωση φυσικού ή νομικού προσώπου το ίδιο και σε περίπτωση σύμπραξης/ένωσης προσώπων τα μέλη αθροιστικά συμβάσεις διαχείρισης επικίνδυνων αποβλήτων για τους ζητούμενους κωδικούς ΕΚΑ της Πρόσκλησης.

Οι εν λόγω επιμέρους συμβάσεις μπορούν να αφορούν μεμονωμένο αντικείμενο της διαχείρισης, αθροιστικά όμως πρέπει να καλύπτουν συνολικά το αντικείμενο.

Για τον έλεγχο και την πιστοποίηση της παραπάνω απαιτούμενης εμπειρίας, οι προσφέροντες θα πρέπει απαραίτητα να υποβάλουν στο Φάκελο Β της προσφοράς τους τα σχετικά αποδεικτικά στοιχεία στα οποία συμπεριλαμβάνονται:

- Πίνακας Εμπειρίας, όπου θα αναφέρονται για κάθε σύμβαση και κατ’ ελάχιστο τα ακόλουθα:

 το αντικείμενο της σύμβασης

 ο αριθμός και η ημερομηνία σύναψης της σύμβασης

 οι κατηγορίες των ειδών του αντικειμένου της σύμβασης

 η επωνυμία των αντισυμβαλλόμενων οικονομικών φορέων, η διεύθυνσή τους και στοιχεία επικοινωνίας

 η συμβατική και η πραγματική ημερομηνία ολοκλήρωσης του αντικειμένου της σύμβασης.

- Συστατικές Επιστολές των οικονομικών φορέων για λογαριασμό των οποίων υλοποιήθηκαν οι υπόψη συμβάσεις, με τις οποίες θα βεβαιώνεται η καλή εκτέλεσή τους.

Τα στοιχεία που ζητούνται παραπάνω θα εξετασθούν, επαληθευθούν και αξιολογηθούν από τη ΔΕΗ κατά τη διάρκεια αξιολόγησης των προσφορών. Εάν εκ των στοιχείων αυτών, δεν αποδεικνύεται, κατά την εύλογη κρίση της ΔΕΗ, η ζητούμενη εμπειρία, η αντίστοιχη προσφορά θα απορριφθεί.

### 3.2.Γ. Συστήματα διασφάλισης ποιότητας, πρότυπα περιβαλλοντικής διαχείρισης,υγείας και ασφάλειας κ.λπ.

3.2.Γ.1 Πιστοποιήσεις περιβαλλοντικής διαχείρισης

Ο Προσφέρων, σε περίπτωση νομικού ή φυσικού προσώπου το ίδιο, ή σε περίπτωση σύμπραξης/ένωσης προσώπων κάθε μέλος, πρέπει να διαθέτει πιστοποιητικό περιβαλλοντικής διαχείρισης κατά ISO 14001/2015 ή EMAS με αντικείμενο συναφές με το αντικείμενο των εργασιών ή ισοδύναμο, ή άλλο αποδεικτικό ότι πληροί ισοδύναμες απαιτήσεις περιβαλλοντικής συμμόρφωσης. Σε περίπτωση επίκλησης της τεχνικής ή επαγγελματικής ικανότητας τρίτου ο παρέχων τη στήριξη, πρέπει να διαθέτει πιστοποιητικό ή αποδεικτικό σύμφωνα με τα παραπάνω αναφερόμενα.

Το βάρος της απόδειξης του «ισοδυνάμου» φέρει ο επικαλούμενος αυτό, ο οποίος υποχρεούται να συμπεριλάβει στην προσφορά του όλα τα σχετικά αποδεικτικά στοιχεία.

### 3.2.Δ Λοιπές Απαιτήσεις

3.2.Δ.1 Άδειες/ Εγκρίσεις/ Πιστοποιητικά/ Ασφαλιστήρια συμβόλαια

Οι Προσφέροντες, τόσο οι ίδιοι, όσο και κάθε συνεργαζόμενη μαζί τους εγκατάσταση, θα πρέπει να διαθέτουν όλες τις απαιτούμενες από τη νομοθεσία Άδειες/ Εγκρίσεις/ Πιστοποιητικά/ Ασφαλιστήρια συμβόλαια, για την παροχή υπηρεσιών ελεγχόμενης διαχείρισης για τους αναφερόμενους κωδικούς (συλλογή, συσκευασία, σήμανση, μεταφορά, μεταφόρτωση και τελική διάθεση - αξιοποίηση επικίνδυνων πετρελαιοειδών αποβλήτων).

Σε περίπτωση που οι προσφέροντες δεν είναι τελικοί αποδέκτες των επικινδύνων αποβλήτων, θα πρέπει να υπάρχει έννομη δεσμευτική σχέση μεταξύ αυτών και του τελικού αποδέκτη.

## 3.3 Προσωπική κατάσταση του Προσφέροντος - Μη συνδρομή λόγων αποκλεισμού

Κάθε Προσφέρων αποκλείεται από τη συμμετοχή στη Διαδικασία σύναψης σύμβασης, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται περί σύμπραξης/ένωσης φυσικών ή νομικών προσώπων) ή στον παρέχοντα στον Προσφέροντα χρηματοοικονομική, τεχνική ή/και επαγγελματική στήριξη, κάποιος ή κάποιοι από τους λόγους που αναφέρονται:

α. στο επισυναπτόμενο στην παρούσα σχετικό υπόδειγμα Δήλωσης περί Μη Συνδρομής Λόγων Αποκλεισμού προς συμπλήρωση και υπογραφή από τους προσφερόμενους

β. στην παρ. 4 του άρθρου 4 του ΚΕΠΥ .

Για τον έλεγχο και την πιστοποίηση της μη συνδρομής των υπόψη λόγων αποκλεισμού ισχύουν τα προβλεπόμενα στην παράγραφο 13.2.B του παρόντος.

Στην περίπτωση που συντρέχει λόγος αποκλεισμού του παρέχοντος χρηματοοικονομική, τεχνική ή/και επαγγελματική στήριξη, κατά την κρίση της Εταιρείας, μπορεί είτε να απορρίπτεται η Προσφορά είτε να ζητείται η αντικατάσταση του Τρίτου.

## 3.4 Συμμετοχή του ίδιου φυσικού ή νομικού προσώπου σε περισσότερους του ενός

##  προσφέροντες

Οι προσφορές από μέλος προσφέρουσας σύμπραξης/ένωσης προσώπων που υποβάλει ταυτόχρονα προσφορά και ως μέλος άλλης προσφέρουσας σύμπραξης/ένωσης προσώπων ή υποβάλει και μεμονωμένη προσφορά, αποκλείονται της περαιτέρω συμμετοχής στη Διαδικασία εάν διαπιστωθεί μέχρι και το χρονικό σημείο περάτωσης Διαδικασίας Επιλογής η εξ αυτής της αιτίας νόθευση του ανταγωνισμού.

Στην περίπτωση που εταιρείες συνδεδεμένες μεταξύ τους υποβάλουν περισσότερες της μιας προσφορές στη Διαδικασία Επιλογής είτε ως μέλη σύμπραξης ανεξάρτητων (μη συνδεδεμένων), μεταξύ τους εταιρειών είτε αυτόνομα, οι προσφορές τους αποκλείονται της περαιτέρω συμμετοχής στη Διαδικασία εάν διαπιστωθεί μέχρι και το χρονικό σημείο κατακύρωσης των αποτελεσμάτων της Διαδικασίας Επιλογής η εξ αυτής της αιτίας νόθευση του ανταγωνισμού.

3.5 Στήριξη στις ικανότητες άλλων οντοτήτων

Εφόσον οι προσφέροντες θα ήθελαν να επικαλεσθούν τη χρηματοοικονομική, τεχνική ή/και επαγγελματική ικανότητα Τρίτων προκειμένου να καλύψουν τις προϋποθέσεις συμμετοχής που καθορίζονται στις παραπάνω αντίστοιχες παραγράφους, υποχρεούνται να υποβάλουν τα στοιχεία που αποδεικνύουν την ανωτέρω ικανότητα και να δηλώσουν ότι δεσμεύονται να παράσχουν όλες τις απαιτούμενες από την παρούσα Πρόσκληση εγγυήσεις.

Ειδικότερα στην περίπτωση αυτή, ο Προσφέρων έχει την υποχρέωση να αποδείξει με κάθε πρόσφορο τρόπο ότι θα έχει στη διάθεσή του, καθ’ όλη τη διάρκεια της σύμβασης, όλα τα απαραίτητα μέσα για την εκτέλεσή της και διαθέτουν με τους τρίτους κατάλληλη προς τούτο νομική σχέση, σε βαθμό που να ικανοποιεί την Εταιρεία. Τα εν λόγω αποδεικτικά μέσα μπορεί να είναι, ενδεικτικά, έγκυρο ιδιωτικό συμφωνητικό μεταξύ του Προσφέροντος και του επικαλούμενου Τρίτου ή παρουσίαση εγγυήσεων άλλης μορφής, προκειμένου η ανωτέρω απαιτούμενη ικανότητα να αποδεικνύεται επαρκώς και κατά τρόπο ικανοποιητικό για τη ΔΕΗ. Τα εν λόγω αποδεικτικά μέσα θα πρέπει να συμπεριληφθούν στο Φάκελο Β της προσφοράς.

Το αντικείμενο της συνεργασίας μεταξύ του Προσφέροντος και του Τρίτου, καθώς και οι παρασχεθείσες εγγυήσεις από τον Τρίτο προς τον Προσφέροντα θα συμπεριληφθούν, εφόσον αυτός επιλεγεί Αντισυμβαλλόμενος στη σύμβαση.

Στις ως άνω περιπτώσεις οι παρέχοντες τη στήριξη πρέπει να πληρούν τα αντίστοιχα κριτήρια επιλογής και μη συνδρομής λόγων αποκλεισμού με τον Προσφέροντα στον οποίο παρέχουν τη στήριξη. Προς τούτο στις προσφορές πρέπει να συμπεριλαμβάνονται, συμπληρωμένα και υπογεγραμμένα από εκπρόσωπο του παρέχοντος τη στήριξη, τα ακόλουθα:

* Στο Φάκελο Α:
* Δήλωση νομιμοποίησης του παρέχοντος τη στήριξη σύμφωνα με το επισυναπτόμενο στην Πρόσκληση σχετικό υπόδειγμα
* Η Δήλωση περί Μη Συνδρομής Λόγων Αποκλεισμού (ΔΜΣΛΑ)
* Στο Φάκελο Β:
* Τα δικαιολογητικά των παραγράφων 13.3.1 έως 13.3.4 του παρόντος τεύχους ανάλογα με το είδος της επικαλούμενης στήριξης.

Επιπλέον, στην περίπτωση που η παρεχόμενη στήριξη αφορά στην πλήρωση του κριτηρίου που σχετίζεται με τη διάθεση σχετικής επαγγελματικής εμπειρίας επιτυχούς παροχής όμοιων υπηρεσιών οι παρέχοντες τη στήριξη θα εκτελέσουν το αντικείμενο της σύμβασης για το οποίο παρέχουν τις συγκεκριμένες ικανότητες.

Αποσαφηνίζεται ότι εάν ο Προσφέρων επικαλείται την ικανότητα υπεργολάβων του για την πλήρωση κριτηρίων επιλογής, οι υπεργολάβοι αυτοί θεωρούνται Τρίτοι και ισχύουν τα παραπάνω.

# **Άρθρο 4**

# **Εναλλακτικές Προσφορές - Αποκλίσεις – Ισοδύναμες**

# **Τεχνικά Λύσεις**

## 4.1 Εναλλακτικές προσφορές

 Εναλλακτικές προσφορές δεν γίνονται δεκτές

## 4.2 Εμπορικές Αποκλίσεις

Δεν επιτρέπονται αποκλίσεις από τους Εμπορικούς και Οικονομικούς Όρους της Πρόσκλησης και οι προσφορές θα πρέπει να συμμορφώνονται πλήρως προς τους αντίστοιχους όρους και τις απαιτήσεις της.

4.3 Τεχνικές Αποκλίσεις

Δεν επιτρέπονται τεχνικές αποκλίσεις από τις τεχνικές προδιαγραφές της Πρόσκλησης

# **Άρθρο 5**

# **Τύπος σύμπραξης/ένωσης φυσικών ή/και νομικών προσώπων**

Στην περίπτωση που Προτιμητέος Προσφέρων είναι σύμπραξη/ένωση φυσικών ή/και νομικών προσώπων, θα επιλεχθούν ως Αντισυμβαλλόμενα μέρη όλα τα μέλη και θα τεθεί διάταξη στο συμφωνητικό της σύμβασης σύμφωνα με την οποία τα μέλη της σύμπραξης/ένωσης ενέχονται και ευθύνονται έναντι της ΔΕΗ ενιαία, αδιαίρετα, αλληλέγγυα και σε ολόκληρο το καθένα χωριστά, θα εκπροσωπούνται από κοινό εκπρόσωπο και θα ελέγχεται από τη ΔΕΗ η ουσιαστική συμμετοχή στη σύμπραξη/ένωση όλων των μελών της σε όλη τη διάρκεια ισχύος της σύμβασης.

Στην περίπτωση που η προσφέρουσα σύμπραξη/ένωση είναι όμιλος εταιρειών (άτυπη σύμπραξη/ένωση προσώπων χωρίς φορολογική και νομική υπόσταση) η προσφορά πρέπει να είναι διαμορφωμένη κατά τρόπο, ώστε να εξασφαλίζεται η χωριστή τιμολόγηση από τα μέλη του ομίλου σύμφωνα με την Ελληνική φορολογική νομοθεσία και πρακτική.

Στην αντίθετη περίπτωση όπου η προσφορά δεν πληροί την ανωτέρω προϋπόθεση, εφόσον ο Προσφέρων επιλεγεί ως Αντισυμβαλλόμενος υποχρεούται πριν την υπογραφή της σύμβασης να περιβληθεί νομικό/ φορολογικό τύπο που θα επιτρέπει την από κοινού τιμολόγηση και τότε για την υπογραφή της σύμβασης απαιτείται, επιπλέον, η κατάθεση επικυρωμένου αντιγράφου του εγγράφου που θα αποδεικνύει ότι ικανοποιείται η προαναφερθείσα απαίτηση.

**Άρθρο 6**

**Χρηματοδότηση Αντικειμένου Σύμβασης**

Τα ποσά θα αντληθούν από τον προϋπολογισμό Εκμετάλλευσης ετών 2025 και 2026 της ΔΕΗ, λογαριασμοί 6190120000.

**Άρθρο 7**

**Παραλαβή στοιχείων Διαδικασίας**

7.1 Τα τεύχη της Πρόσκλησης, όπως αυτά αναφέρονται στην παράγραφο 8.1 του παρόντος τεύχους, διατίθενται ηλεκτρονικά, μέσω της επίσημης ιστοσελίδας (site) της Εταιρείας: <https://eprocurement.dei.gr> – ΔΠΛΠ 611567 όπου και θα παραμείνουν ανηρτημένα μέχρι πριν από τη λήξη της προθεσμίας υποβολής των προσφορών.

7.2 Οι ενδιαφερόμενοι, οι οποίοι έχουν εγγραφεί στο Σύστημα ως παραλήπτες της Πρόσκλησης, μπορούν να ζητούν διευκρινίσεις σχετικά με το περιεχόμενο των τευχών της παρούσας Πρόσκλησης, το αργότερο μέχρι και πέντε (5) ημέρεςημέρες πριν από την καταληκτική ημερομηνία ηλεκτρονικής υποβολής των προσφορών.

Αιτήματα παροχής πληροφοριών ή διευκρινίσεων ή πραγματοποίησης επιτόπιας επίσκεψης που υποβάλλονται εκτός των ανωτέρω προθεσμιών δεν εξετάζονται.

7.3 Τα σχετικά αιτήματα παροχής διευκρινίσεων υποβάλλονται ηλεκτρονικά από εγγεγραμμένους στο Σύστημα ενδιαφερόμενους και μέσω αυτού, δηλαδή από τους διαθέτοντες σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης). Το ηλεκτρονικό αρχείο με το κείμενο των ερωτημάτων είναι απαραίτητα ψηφιακά υπογεγραμμένο.

7.4 Το αργότερο μέχρι και τρεις (3) ημέρες πριν από την καταληκτική ημερομηνία ηλεκτρονικής υποβολής των προσφορών, η ΔΕΗ θα παράσχει, μέσω της ηλεκτρονικής πλατφόρμας του Συστήματος, τις απαραίτητες διευκρινίσεις και τυχόν συμπληρωματικά στοιχεία σχετικά με τις προδιαγραφές και τους όρους της Διαδικασίας και του σχεδίου σύμβασης.

Η ΔΕΗ δεν θα απαντήσει σε ερωτήματα που θα έχουν υποβληθεί με ηλεκτρονικό ταχυδρομείο ή με υποβολή ερωτημάτων στο πρωτόκολλο της Διεύθυνσης της ΔΕΗ και εκτός πλατφόρμας Συστήματος.

Κανένας υποψήφιος δεν μπορεί σε οποιαδήποτε περίπτωση να επικαλεστεί προφορικές ή τηλεφωνικές απαντήσεις εκ μέρους της ΔΕΗ.

**Άρθρο 8**

**Τεύχη και έγγραφα της Πρόσκλησης**

8.1 Η παρούσα Πρόσκληση, αποτελείται από το σύνολο των παρακάτω τευχών:

1. Όροι και Οδηγίες προς τους Προσφέροντες μετά των ακόλουθων Παραρτημάτων:

- Παράρτημα Ι: Έντυπα οικονομικής Προσφοράς στα οποία συμπεριλαμβάνονται:

α. Τιμολόγιο Προσφοράς (για συμπλήρωση)

β. Προμέτρηση – Προϋπολογισμός Προσφοράς (για συμπλήρωση)

- Παράρτημα ΙΙ: Πίνακας Κατανομής Τιμήματος (*Σε περίπτωση σύμπραξης/ένωσης*) και

2. Συμφωνητικό Σύμβασης (Σχέδιο)

3. Ειδικοί Όροι Σύμβασης (Σχέδιο)

4. Τεχνική Προδιαγραφή

5. Γενικοί Όροι Σύμβασης

6. Ασφαλίσεις

7. Υποδείγματα (Εγγυητική Συμμετοχής, Καλής Εκτέλεσης).

8.2 Η σειρά με την οποία αναφέρονται τα παραπάνω τεύχη καθορίζει τη σειρά ισχύος των όρων καθενός από αυτά, σε περίπτωση που διαπιστωθούν διαφορές στο κείμενο ή στην ερμηνεία των όρων δύο ή περισσοτέρων τευχών. Το ίδιο ισχύει και για τη σειρά ισχύος μεταξύ των τευχών και των παραρτημάτων/προσαρτημάτων τους.

 8.3. Ορισμοί:

α. «μη κανονικές προσφορές» νοούνται όσες προσφορές δεν πληρούν τις προϋποθέσεις των εγγράφων της σύμβασης, όσες παρελήφθησαν εκπρόθεσμα, όταν υπάρχουν αποδεικτικά στοιχεία συμπαιγνίας ή διαφθοράς ή όσες κρίνονται από την ΔΕΗ ασυνήθιστα χαμηλές,

 β. «απαράδεκτες προσφορές» νοούνται όσες υποβάλλονται από προσφέροντες, οι οποίοι δεν διαθέτουν τα απαιτούμενα προσόντα

γ. «μη κατάλληλη» νοείται μία προσφορά όταν δεν σχετίζεται με τη σύμβαση και αδυνατεί προδήλως, χωρίς ουσιώδη τροποποίηση, να ανταποκριθεί στις ανάγκες και τις απαιτήσεις της ΔΕΗ, όπως προσδιορίζονται στα έγγραφα της σύμβασης.

**Άρθρο 9**

**Σύστημα προσφοράς**

9.1 Οι Προσφέροντες προσφέρουν τιμές συμπληρώνοντας, τα ασυμπλήρωτα «Τιμολόγιο Προσφοράς» και «Προμέτρηση – Προϋπολογισμός Προσφοράς», με τις προσφερόμενες από αυτούς τιμές.

9.2 Το «Τιμολόγιο Προσφοράς» αποτελεί το κύριο έγγραφο της προσφοράς του Προσφέροντος και όλες οι τιμές μονάδας που προσφέρονται με αυτό πρέπει να συμπληρωθούν ολογράφως και αριθμητικώς. Αν υπάρχει ασυμφωνία μεταξύ της ολόγραφης και αριθμητικής τιμής, υπερισχύει η ολόγραφη. Η μη συμπλήρωση έστω και μιας τιμής μονάδας καθιστά την προσφορά απαράδεκτη.

Οι τιμές μονάδας που προσφέρει καθένας Προσφέρων στο «Τιμολόγιο Προσφοράς» περιλαμβάνουν οπωσδήποτε και τα γενικά έξοδα, το όφελος και λοιπές επιβαρύνσεις του Προσφέροντος, όπως αυτές περιγράφονται στα άρθρα 17 και 19 των Γενικών Όρων της Σύμβασης.

Το τεύχος «Προμέτρηση – Προϋπολογισμός Προσφοράς», αποτελεί συμπληρωματικό έγγραφο της προσφοράς και πρέπει να συμπληρωθούν από τον Προσφέροντα όλα τα κονδύλια αυτού. Σε περίπτωση που κάποιες τιμές του τεύχους «Προμέτρηση – Προϋπολογισμός Προσφοράς» είναι διαφορετικές από εκείνες που έχουν αναγραφεί στο τεύχος «Τιμολόγιο Προσφοράς» για τις ίδιες εργασίες, ή σε περίπτωση λογιστικών σφαλμάτων στο Τεύχος «Προμέτρηση – Προϋπολογισμός Προσφοράς», οι σχετικές εγγραφές θα διορθώνονται από την Επιτροπή Αξιολόγησης, βάσει του τεύχους «Τιμολόγιο Προσφοράς» και η προσφορά θα ισχύει όπως θα διαμορφωθεί μετά τις παραπάνω διορθώσεις της Επιτροπής Αξιολόγησης. Στην περίπτωση αυτή, όπου εφεξής γίνεται παραπομπή στην προσφορά, ή σε επιμέρους στοιχεία της, θα νοείται η παραπομπή στη διορθωμένη προσφορά.

Στο τεύχος «Προμέτρηση – Προϋπολογισμός Προσφοράς», θα συμπληρώνονται τα ακόλουθα:

α. Οι τιμές μονάδας όπως προσφέρονται με το «Τιμολόγιο Προσφοράς».

β. Το αποτέλεσμα του πολλαπλασιασμού των ποσοτήτων επί τις τιμές, που διαμορφώνει την δαπάνη για κάθε εργασία (κονδύλιο) χωριστά.

γ. Τα επιμέρους αθροίσματα των δαπανών, καθώς και το γενικό άθροισμα του συνόλου των δαπανών το οποίο θα αποτελεί τη συνολική δαπάνη του Έργου που προβλέπεται με την προσφορά.

Απαγορεύεται κάθε διόρθωση, διαγραφή ή προσθήκη στις τιμές που έχουν ήδη συμπληρωθεί στο τεύχος «Τιμολόγιο Προσφοράς» ή στα ποσά του τεύχους «Προμέτρηση – Προϋπολογισμός Προσφοράς».

Οι προσφέροντες υποχρεούνται να συμπληρώσουν, επί ποινή απόρριψης, τις τιμές ή και τα τιμήματα της οικονομικής προσφοράς τους στη σχετική φόρμα του Συστήματος. Επίσης υποχρεούνται, επί ποινή απόρριψης, να υποβάλουν την οικονομική τους προσφορά και σε ψηφιακά υπογεγραμμένη έντυπη μορφή αρχείου portable document format (pdf) σύμφωνα με το επισυναπτόμενο στο παρόν τεύχος σχετικό έντυπο και με τις οδηγίες του εγχειριδίου χρήσης του Συστήματος.

9.3 Οι προσφέροντες υποχρεούνται να προσφέρουν τιμές/τίμημα αποκλειστικά σε ΕΥΡΩ. Σε περίπτωση μη συμμόρφωσης του Προσφέροντος με την απαίτηση αυτή, η προσφορά του θα απορριφθεί. Με ποινή την ακυρότητα των αντίστοιχων προσφορών, αποκλείεται η κατά οποιοδήποτε τρόπο εξάρτηση των προσφερομένων τιμών από την ισοτιμία του νομίσματος της προσφοράς με οποιοδήποτε άλλο νόμισμα.

9.4 Όλα τα ποσά της οικονομικής προσφοράς πρέπει να αναγράφονται αριθμητικώς και ολογράφως στις κατάλληλες θέσεις.

Σε περίπτωση όμως διαφορών μεταξύ τους, θα υπερισχύουν οι ολόγραφες τιμές.

9.5Οι πιο πάνω τιμές των προσφορών θα υπόκεινται σε αναπροσαρμογή σύμφωνα με τα προβλεπόμενα στο Άρθρο 9 του συνημμένου στη Πρόσκληση σχεδίου σύμβασης.

9.6 Τα χορηγούμενα έντυπα οικονομικής προσφοράς με την παρούσα Πρόσκληση είναι τα εξής:

- Τιμολόγιο Προσφοράς (για συμπλήρωση)

- Προμέτρηση – Προϋπολογισμός Προσφοράς (για συμπλήρωση)

- Πίνακας Κατανομής Τιμήματος (σε περίπτωση σύμπραξης)

**Άρθρο 10**

**Χρόνος Ισχύος Προσφοράς**

10.1 Οι προσφέροντες δεσμεύονται με την προσφορά τους για χρονικό διάστημα εκατόν είκοσι (120) ημερών. Η προθεσμία ισχύος άρχεται από την επομένη της καταληκτικής ημερομηνίας υποβολής των προσφορών. Επίσης δεσμεύονται ότι η προσφορά τους είναι οριστική, μη δυνάμενη κατά τη διάρκεια της αρχικής ισχύος της ή όπως αυτή θα παραταθεί σύμφωνα με τα παρακάτω, να αποσυρθεί ή να τροποποιηθεί, καθώς και ότι δεν μπορούν να απαιτήσουν οποιαδήποτε αναπροσαρμογή των τιμών της μετά την τυχόν επιλογή Αντισυμβαλλομένου.

Οι προσφέροντες αποδέχονται με τη συμμετοχή τους στη Διαδικασία την παράταση της ισχύος της προσφοράς τους κατά διαδοχικά διαστήματα τριάντα (30) ημερών ή, κατόπιν αιτήματος της ΔΕΗ και συναίνεσης του Προσφέροντος, κατά μεγαλύτερα χρονικά διαστήματα από την εκάστοτε ημερομηνία λήξης της ισχύος της και μέχρι την ολοκλήρωση της Διαδικασίας σύμφωνα με το άρθρο 17 του παρόντος τεύχους, εκτός εάν προ της εκάστοτε κατά τα ως άνω λήξης αυτής, ο Προσφέρων δηλώσει το αντίθετο και δεν την παρατείνει. Αποσαφηνίζεται ότι, μη αποδοχή της παράτασης της ισχύος είναι αποδεκτή μόνο μετά τη συμπλήρωση του εκάστοτε χρονικού διαστήματος ισχύος της προσφοράς, όπως αυτό έχει διαμορφωθεί βάσει των ανωτέρω, και εφόσον ο Προσφέρων γνωστοποιήσει στην Εταιρεία με υπογεγραμμένη ψηφιακά επιστολή μέσω του Συστήματος πριν από την αντίστοιχη λήξη, τη μη ανανέωση της ισχύος της.

Για παράταση της ισχύος της προσφοράς πέραν των έντεκα (11) μηνών από την καταληκτική ημερομηνία υποβολής των προσφορών, απαιτείται η προηγούμενη έγγραφη συναίνεση του Προσφέροντος και του εκδότη της Εγγυητικής Επιστολής Συμμετοχής (ΕΕΣ).

Επίσης, οι προσφέροντες αποδέχονται με τη συμμετοχή τους στη Διαδικασία ότι η προσφορά τους παραμένει σε ισχύ, μετά τη γνωστοποίηση της απόφασης επιλογής Αντισυμβαλλομένου, για όσο χρονικό διάστημα καθυστερεί η υπογραφή της σύμβασης με υπαιτιότητα του Προτιμητέου Προσφέροντος. Η ΔΕΗ μετά την παρέλευση της προθεσμίας υπογραφής της σύμβασης δύναται να προβεί στην κατάπτωση της ΕΕΣ.

10.2 Σε περίπτωση παράτασης της καταληκτικής προθεσμίας ηλεκτρονικής υποβολής των προσφορών, οι προσφέροντες δύνανται να τροποποιήσουν ή/και συμπληρώσουν τυχόν υποβληθείσα στο Σύστημα προσφορά τους ή να την αποσύρουν και υποβάλουν, εφόσον το επιθυμούν, νέα προσφορά μέχρι τη νέα καταληκτική ημερομηνία υποβολής προσφορών, μεριμνώντας σε κάθε περίπτωση τα συμπεριλαμβανόμενα στην προσφορά τους στοιχεία και δικαιολογητικά να είναι σε ισχύ κατά τη νέα ως άνω ημερομηνία.

**Άρθρο 11**

**Εγγύηση Συμμετοχής**

11.1 Για τη συμμετοχή στη Διαδικασία πρέπει να υποβληθεί από κάθε Προσφέροντα σε μορφή αρχείου pdf εγγύηση συμμετοχής υπό μορφή Εγγυητικής Επιστολής Συμμετοχής (ΕΕΣ), σύμφωνα με το επισυναπτόμενο υπόδειγμα της Εταιρείας, η οποία να έχει εκδοθεί από πιστωτικά ή χρηματοδοτικά ιδρύματα ή ασφαλιστικές εταιρείες κατά την έννοια των περιπτώσεων β και γ της παρ. 1 του άρθρου 14 του ν. 4364/2016, της αποδοχής της ΔΕΗ, την οποία η Εταιρεία δεν μπορεί να αρνηθεί αδικαιολόγητα, που λειτουργούν νόμιμα σε:

α. ένα κράτος – μέλος της Ευρωπαϊκής Ένωσης (Ε.Ε.), ή

β. ένα κράτος – μέλος του Ευρωπαϊκού Οικονομικού Χώρου (Ε.Ο.Χ.) ή

γ. τρίτες χώρες που έχουν υπογράψει και κυρώσει τη Συμφωνία περί Δημοσίων Συμβάσεων - ΣΔΣ (Government Procurement Agreement - GPA) του Παγκόσμιου Οργανισμού Εμπορίου (Π.Ο.Ε)

και έχουν σύμφωνα με τις ισχύουσες διατάξεις, αυτό το δικαίωμα.

Μπορεί επίσης να εκδίδονται από το Ταμείο Μηχανικών Εργοληπτών Δημοσίων Έργων (Τ.Μ.Ε.Δ.Ε.) ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Όταν παρέχονται με γραμμάτιο του Ταμείου Παρακαταθηκών και Δανείων δεν τυγχάνει εφαρμογής ο όρος : η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως.

Τυχόν αποκλίσεις από τα επισυναπτόμενα υποδείγματα Εγγυητικών Επιστολών της Εταιρείας αξιολογούνται από το αρμόδιο όργανο της Διαδικασίας Επιλογής, πριν την απόρριψη των προσφορών.

**Οι Προσφέροντες υποχρεούνται να προσκομίσουν, επί ποινή απόρριψης της προσφοράς, και σε έντυπη μορφή (πρωτότυπο) τις ως άνω ΕΕΣ στην αρμόδια Διεύθυνση της ΔΕΗ διεξαγωγής της Διαδικασίας Επιλογής εντός τριών (3) ημερών από την καταληκτική ημερομηνία ηλεκτρονικής υποβολής των προσφορών.**

11.2 Η αξία της ως άνω ΕΕΣ θα ανέρχεται στο ποσό των ***6.808,00*** €.

Οι προσφέροντες δύνανται να καταθέσουν περισσότερες από μια ΕΕΣ προκειμένου να καλύπτουν αθροιστικά το σύνολο της αξίας που ζητείται με την Πρόσκληση. Σε περίπτωση που ο Προσφέρων είναι σύμπραξη/ένωση φυσικών ή/και νομικών προσώπων η/οι ΕΕΣ μπορεί να εκδίδεται/ονται υπέρ της σύμπραξης/ένωσης ή και υπέρ ενός μέλους αυτής.

11.3Η παραπάνω εγγύηση θα ισχύει τουλάχιστον κατά τριάντα (30) ημέρες περισσότερο από την ισχύ της προσφοράς, όπως αυτή διαμορφώνεται βάσει της παραπάνω παραγράφου 11.1, και θα επιστρέφεται μετά την ανάδειξη του Αντισυμβαλλομένου σε όλους τους προσφέροντες, πλην αυτού ο οποίος έχει επιλεγεί Αντισυμβαλλόμενος, του οποίου η Εγγύηση Συμμετοχής στη Διαδικασία θα του αποδοθεί, μετά την κατάθεση της Εγγύησης Καλής Εκτέλεσης του αντικειμένου, κατά την υπογραφή της σύμβασης. Σε περίπτωση παράτασης της ισχύος της προσφοράς πέραν των έντεκα (11) μηνών από την καταληκτική ημερομηνία υποβολής των προσφορών, για αντίστοιχη παράταση της ισχύος της ΕΕΣ απαιτείται προηγούμενη έγγραφη δήλωση παράτασης ισχύος της από τον εκδότη αυτής.

11.4 Η εν λόγω Εγγυητική Επιστολή, εφόσον δεν θα υπάρξει λόγος να καταπέσει υπέρ της ΔΕΗ, σύμφωνα με τους όρους της Πρόσκλησης θα επιστρέφεται στον εκδότη της, αν:

α. Σε περίπτωση που ο Προσφέρων επιλέξει να αποσυρθεί από τη Διαδικασία Επιλογής ώστε να αποφύγει τη δημοσιοποίηση στοιχείων που έχει δηλώσει ως εμπιστευτικά σύμφωνα με τα οριζόμενα στην παρ. 13.1.1.3 του παρόντος τεύχους.

β. Η προσφορά του Προσφέροντος κριθεί σε οποιοδήποτε φάση της Διαδικασίας οριστικά μη αποδεκτή.

γ. Μετά τη λήξη ισχύος της προσφοράς του, ο Προσφέρων δεν παρατείνει την ισχύ της.

11.5 Ειδικά, μετά την αποσφράγιση των οικονομικών προσφορών και την κατάταξή τους κατά σειρά προτιμητέων προσφερόντων, η ΕΕΣ δύναται να επιστραφεί σε κάθε Προσφέροντα, που με αίτησή του ζητήσει την επιστροφή της πριν τη συμπλήρωση του χρόνου ισχύος της, εφόσον δεν πιθανολογείται ότι, μετά από ενδεχόμενη ανατροπή του αποτελέσματος της Διαδικασίας, θα επιλεγεί ως Αντισυμβαλλόμενος.

11.6 Η εν λόγω ΕΕΣ καταπίπτει στο σύνολό της υπέρ της ΔΕΗ στις ακόλουθες περιπτώσεις:

* μη συμμόρφωσης καθ’ οιονδήποτε τρόπο του Προσφέροντος ως προς τις υποχρεώσεις του όπως αυτές απορρέουν από τη Διαδικασία,
* γνωστοποίησης προϋποθέσεων, οι οποίες δεν περιλαμβάνονταν στην αρχική προσφορά, για διατήρησή της σε ισχύ μέχρι τη λήξη της εκάστοτε αποδεχθείσας προθεσμίας ισχύος της, σύμφωνα με την παράγραφο 17.1 του παρόντος τεύχους,
* αποχώρησης του Προσφέροντος νωρίτερα από τη λήξη ισχύος της προσφοράς του
* Υποβολής μη κατάλληλης προσφοράς, όπως αυτή ορίζεται στο παρόν Τεύχος
* μη υποβολής των αποδεικτικών νομιμοποίησης και μη συνδρομής λόγων αποκλεισμού ή/και υποβολής ψευδών δικαιολογητικών.
* άρνησης υπογραφής της σύμβασης από το Προτιμητέο Προσφέροντα.

Σημειώνεται ότι η ΕΕΣ δεν καταπίπτει εάν ο Προσφέρων, γνωστοποιήσει ότι η ισχύς της προσφοράς του δεν ανανεώνεται, σύμφωνα με την παράγραφο 10.1 του παρόντος τεύχους.

**Άρθρο 12**

**Υποβαλλόμενα Στοιχεία**

12.1 Όλα τα έγγραφα που θα υποβληθούν από τους προσφέροντες στη Διαδικασία Επιλογής θα είναι συνταγμένα στην Ελληνική γλώσσα.

Ειδικότερα, τα έγγραφα που σχετίζονται με τα περιεχόμενα των Φακέλων Α και Β των προσφορών και θα υποβληθούν από Αλλοδαπές Εταιρείες μπορούν να είναι συνταγμένα στη γλώσσα της Χώρας έκδοσης και να συνοδεύονται από επίσημη μετάφραση στην Ελληνική γλώσσα, αρμοδίως επικυρωμένη.

Το σύνολο των εγγράφων του Φακέλου Γ μπορεί να είναι συνταγμένα στην αγγλική γλώσσα.

12.2 Αντιπροσφορές δεν γίνονται δεκτές σε καμία περίπτωση.

12.3 Προσθήκες, τροποποιήσεις ή επιφυλάξεις των προσφερόντων επί των όρων που περιλαμβάνονται στα τεύχη της Πρόσκλησης δεν γίνονται δεκτές και τυχόν προσφορές οι οποίες θα περιλαμβάνουν τέτοιες διαφοροποιήσεις θα αποκλείονται από τη Διαδικασία.

**Άρθρο 13**

**Κατάρτιση - Περιεχόμενο προσφοράς**

## 13.1 Απαιτήσεις για το περιεχόμενο της προσφοράς

### 13.1.1 Γενικές απαιτήσεις

#### 13.1.1.1 Κατάρτιση προσφοράς – Ηλεκτρονικοί Φάκελοι- Περιεχόμενα

Οι προσφορές πρέπει να περιλαμβάνουν σε ηλεκτρονική μορφή όλα τα στοιχεία που καθορίζονται στην Πρόσκληση και να υποβάλλονται ηλεκτρονικά στο Σύστημα, σύμφωνα με τους όρους της παρούσας Πρόσκλησης και τις Οδηγίες Χρήσης του Συστήματος. Ειδικότερα:

Οι προσφορές υποβάλλονται ηλεκτρονικά, σε φακέλους και με συμπλήρωση της οικονομικής προσφοράς σε ειδική ηλεκτρονική φόρμα του Συστήματος, σύμφωνα με τις παρακάτω παραγράφους 13.2 έως 13.4.

Στην περίπτωση που τα αρχεία που εμπεριέχονται σε κάθε φάκελο περιλαμβάνουν περισσότερα του ενός έγγραφα ή ενότητες, απαιτείται να υπάρχει και ο αντίστοιχος πίνακας περιεχομένων.

Επισημαίνεται ότι ο κάθε ηλεκτρονικός φάκελος θα πρέπει να περιέχει όσα στοιχεία αναφέρονται στις αντίστοιχες παραγράφους 13.2, 13.3 και 13.4 του παρόντος άρθρου που υποχρεούνται να υποβάλουν οι Προσφέροντες.

#### 13.1.1.2 Υπογραφή προσφοράς

Η προσφορά θα πρέπει να υπογράφεται ψηφιακά στην πρώτη ή τελευταία σελίδα κάθε υποβαλλομένου εγγράφου (δηλώσεις, περιγραφή προσφερομένου αντικειμένου, σχέδια κλπ.), σύμφωνα με την παρακάτω παράγραφο, από πρόσωπο ή πρόσωπα τα οποία είναι προς τούτο εξουσιοδοτημένα από τον Προσφέροντα σύμφωνα με τα οριζόμενα κατωτέρω (παράγραφος 13.2.2).

Τα ανωτέρω στοιχεία και δικαιολογητικά της τεχνικής προσφοράς του Προσφέροντος υποβάλλονται από αυτόν ηλεκτρονικά σε μορφή αρχείου τύπου .pdf. Όταν υπογράφονται από τον ίδιο φέρουν ψηφιακή υπογραφή και δεν απαιτείται να φέρουν σχετική θεώρηση γνησίου υπογραφής. O Προσφέρων υποχρεούται, εφόσον ζητηθεί από τη ΔΕΗ, να προσκομίσει τις δηλώσεις και τα δικαιολογητικά που υπογράφονται από τρίτους και συνιστούν ιδιωτικά έγγραφα, σε έντυπη μορφή (είτε πρωτότυπα είτε αντίγραφα επικυρωμένα αρμοδίως) εντός τριών (3) εργάσιμων ημερών από τη ζήτησή τους.

Η σύμπραξη/ένωση προσφερόντων υποβάλλει κοινή προσφορά, η οποία υπογράφεται ψηφιακά υποχρεωτικά, είτε από εξουσιοδοτημένα πρόσωπο ή πρόσωπα, είτε από κοινό εκπρόσωπό της νομίμως εξουσιοδοτημένο προς τούτο.

#### 13.1.1.3 Εχεμύθεια – εμπιστευτικές πληροφορίες

Εάν οι Προσφέροντες περιλαμβάνουν στις Προσφορές τους στοιχεία που ευλόγως μπορούν να χαρακτηριστούν ως εμπιστευτικά, τα σημαίνουν ευκρινώς ως τέτοια ώστε να μη δημοσιοποιηθούν σε τρίτους. Εμπιστευτικά μπορούν να χαρακτηριστούν ιδίως στοιχεία που αφορούν τεχνολογικά ή εμπορικά μυστικά ή στοιχεία διανοητικής ιδιοκτησίας. Ο Προσφέρων έχει υποχρέωση με χωριστό έγγραφο να θεμελιώνει το εύλογο του αιτήματός του να μη δημοσιοποιηθούν τα έγγραφα αυτά σε τρίτους. Σε κάθε περίπτωση δεν μπορούν να σημανθούν ως εμπιστευτικά στοιχεία τιμές μονάδας, προσφερόμενες ποσότητες, στοιχεία της τεχνικής προσφοράς που χρησιμοποιούνται για την αξιολόγησή της και η οικονομική προσφορά. Η κρίση περί του εάν τα έγγραφα θα δημοσιοποιηθούν ή όχι στους λοιπούς Προσφέροντες στα πλαίσια της Διαδικασίας Επιλογής ανήκει στην Επιτροπή που διενεργεί τη Διαδικασία, η οποία λαμβάνει ιδίως υπόψη της τη νομική θεμελίωση της εμπιστευτικότητας που παρέχει ο ενδιαφερόμενος Προσφέρων και τις τυχόν αντιρρήσεις που έχουν προβληθεί από άλλους Προσφέροντες στη Διαδικασία. Εάν η Επιτροπή κρίνει ότι τα στοιχεία πρέπει να δημοσιοποιηθούν ενημερώνει τον Προσφέροντα, ο οποίος δύναται είτε να συναινέσει στη δημοσιοποίηση είτε να αποσυρθεί από τη Διαδικασία Επιλογής ώστε να αποφύγει τη δημοσιοποίηση.

Στην περίπτωση που κριθεί ότι τα στοιχεία αυτά δεν πρέπει να δημοσιοποιηθούν Τα υπόψη στοιχεία θα είναι προσβάσιμα μόνον από τις αρμόδιες Επιτροπές και Διευθύνσεις της ΔΕΗ.

#### 13.1.1.4 Ισχύς Δηλώσεων και δικαιολογητικών

Ισχύς Δηλώσεων

Όλες οι απαιτούμενες από την Πρόσκληση Δηλώσεις των προσφερόντων, οι οποίες υποβάλλονται σε υποκατάσταση δημοσίων ή ιδιωτικών εγγράφων, καθώς και οι λοιπές Δηλώσεις, είτε συμμόρφωσης με τους όρους της Πρόσκλησης είτε τρίτων για συνεργασία με τον Προσφέροντα θα καλύπτουν το χρονικό διάστημα μέχρι την ημερομηνία αποσφράγισης των προσφορών. Οι παραπάνω Δηλώσεις μπορεί να υπογράφονται έως δέκα (10) ημέρες πριν την καταληκτική ημερομηνία υποβολής των προσφορών.

Ισχύς δικαιολογητικών

α) τα δικαιολογητικά που αφορούν στην περίπτωση II και στις περιπτώσεις IV α και β της κατωτέρω παραγράφου 13.2Β εφόσον έχουν εκδοθεί έως τρεις (3) μήνες πριν από την υποβολή τους,

β) τα λοιπά δικαιολογητικά που αφορούν την περίπτωση III της κατωτέρω παραγράφου 13.2Β εφόσον είναι σε ισχύ κατά το χρόνο υποβολής τους, άλλως, στην περίπτωση που δεν αναφέρεται χρόνος ισχύος, να έχουν εκδοθεί κατά τα οριζόμενα στην προηγούμενη περίπτωση,

γ) τα δικαιολογητικά που αφορούν την περίπτωση I της κατωτέρω παραγράφου 13.2Β, τα αποδεικτικά ισχύουσας εκπροσώπησης σε περίπτωση νομικών προσώπων, και τα πιστοποιητικά αρμόδιας αρχής σχετικά με την ονομαστικοποίηση των μετοχών σε περίπτωση ανωνύμων εταιρειών (όπου απαιτείται) εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους,

δ) οι ένορκες βεβαιώσεις, εφόσον έχουν συνταχθεί έως τρεις (3) μήνες πριν από την υποβολή τους και

ε) οι δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

#### 13.1.1.5 Μη προσκόμιση στοιχείων και δικαιολογητικών – ψευδείς δηλώσεις

####  ή ανακριβή δικαιολογητικά

Ρητά καθορίζεται ότι, σε περίπτωση που Προσφέρων:

• δεν υποβάλει ηλεκτρονικά ή/και δεν προσκομίσει σε έντυπη μορφή έγκαιρα και προσηκόντως τα επιβεβαιωτικά των δηλώσεων έγγραφα, οποτεδήποτε απαιτηθούν αυτά από την Εταιρεία,

• διαπιστωθεί, εκ της υποβολής/ προσκόμισης αυτών, ότι, σε οποιοδήποτε φάση της Διαδικασίας ή της υλοποίησης της σύμβασης, έχει υποβάλει ανακριβείς ή ψευδείς δηλώσεις ή αλλοιωμένα φωτοαντίγραφα δημοσίων ή ιδιωτικών εγγράφων,

τότε αυτός αποκλείεται από την περαιτέρω Διαδικασία, τυχόν αποφάσεις της Εταιρείας ανακαλούνται αμέσως, καταπίπτει υπέρ της ΔΕΗ η Εγγυητική Επιστολή Συμμετοχής ή Καλής Εκτέλεσης και η ΔΕΗ διατηρεί το δικαίωμα αποκλεισμού του από μελλοντικές διαδικασίες.

#### 13.1.1.6 Προστασία Προσωπικών Δεδομένων – Ενημέρωση για την επεξεργασία προσωπικών δεδομένων

Η ΔΕΗ ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι αρμόδια όργανα και στελέχη της ή και τρίτοι, κατ’ εντολή και για λογαριασμό της, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην ΔΕΗ, στο πλαίσιο της παρούσας Διαδικασίας, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου

 Προσφοράς, η επιλογή Αντισυμβαλλομένου για τη Σύμβαση, η

 προάσπιση των δικαιωμάτων της ΔΕΗ, η εκπλήρωση των εκ του

 νόμου υποχρεώσεων της ΔΕΗ και η εν γένει ασφάλεια και

 προστασία των συναλλαγών. Τα δεδομένα ταυτοπροσωπίας και

 επικοινωνίας θα χρησιμοποιηθούν από την ΔΕΗ και για την

 ενημέρωση των Προσφερόντων σχετικά με την αξιολόγηση των

 προσφορών.

ΙΙΙ. Αποδέκτες των ανωτέρω δεδομένων στους οποίους κοινοποιούνται είναι:

(α) Φορείς στους οποίους η ΔΕΗ αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα στελέχη, μέλη Επιτροπών Αξιολόγησης, Χειριστές της Ηλεκτρονικής Διαδικασίας και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι Προσφέροντες στη Διαδικασία στο πλαίσιο της αρχής της διαφάνειας και του δικαιώματος υποβολής αντιρρήσεων

IV. Τα δεδομένα των Προσφορών όλων των Προσφερόντων θα

 τηρούνται για χρονικό διάστημα για χρονικό διάστημα ίσο με τη

 διάρκεια της εκτέλεσης της σύμβασης, και μετά τη λήξη αυτής για

 χρονικό διάστημα πέντε ετών, για μελλοντικούς φορολογικούς-

 δημοσιονομικούς ή ελέγχους χρηματοδοτών ή άλλους

 προβλεπόμενους ελέγχους από την κείμενη νομοθεσία, εκτός εάν

 η νομοθεσία προβλέπει διαφορετική περίοδο διατήρησης. Σε

 περίπτωση εκκρεμοδικίας αναφορικά με τη σύμβαση τα δεδομένα

 τηρούνται μέχρι το πέρας της εκκρεμοδικίας. Μετά τη λήξη των

 ανωτέρω περιόδων, τα προσωπικά δεδομένα θα

 καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος

 Εκπρόσωπος του Προσφέροντος, μπορεί να ασκεί κάθε νόμιμο

 δικαίωμά του σχετικά με τα δεδομένα προσωπικού χαρακτήρα

 που το αφορούν, απευθυνόμενο στον υπεύθυνο προστασίας

 προσωπικών δεδομένων της ΔΕΗ.

VI. H ΔΕΗ έχει υποχρέωση να λαμβάνει κάθε εύλογο μέτρο για τη

 διασφάλιση του απόρρητου και της ασφάλειας της επεξεργασίας

 των δεδομένων και της προστασίας τους από τυχαία ή αθέμιτη

 καταστροφή, τυχαία απώλεια, αλλοίωση, απαγορευμένη διάδοση

 ή πρόσβαση από οποιονδήποτε και κάθε άλλης μορφή αθέμιτη

 επεξεργασία.

### 13.1.2 Ειδικές απαιτήσεις

#### 13.1.2.1 Αποκλίσεις από τους Εμπορικούς και Οικονομικούς Όρους της

####  πρόσκλησης

Δεν επιτρέπονται αποκλίσεις από τους Εμπορικούς και Οικονομικούς όρους της Πρόσκλησης. Οι προσφορές πρέπει να συμμορφώνονται πλήρως προς τους αντίστοιχους όρους και τις απαιτήσεις της Πρόσκλησης.

Σχόλια, παρατηρήσεις ή διευκρινίσεις που αλλοιώνουν τους Εμπορικούς και Οικονομικούς όρους της Πρόσκλησης αντιμετωπίζονται ως Εμπορικές Αποκλίσεις. Προσφορά η οποία θα έχει τέτοιας φύσεως αποκλίσεις θα απορριφθεί.

### 13.1.2.2 Εναλλακτικές προσφορές

 Εναλλακτικές προσφορές δεν γίνονται δεκτές.

##  13.2 Ηλεκτρονικός Φάκελος Α

###

### Α. Περιεχόμενα Φακέλου Α

Ο ηλεκτρονικός Φάκελος Α με ονομασία «Φάκελος Α - Δικαιολογητικά Συμμετοχής» θα περιέχει σε ψηφιακή μορφή αρχείου pdf ή αντίστοιχου τα ακόλουθα:

### 13.2.1 Εγγυητικές Επιστολές

Την Εγγυητική Επιστολή Συμμετοχής στη Διαδικασία, σύμφωνα με το επισυναπτόμενο στη Πρόσκλησης Υπόδειγμα και τα καθοριζόμενα στο άρθρο 11 του παρόντος τεύχους.

### 13.2.2 Δήλωση νομιμοποίησης Προσφέροντος

Τη Δήλωση νομιμοποίησης του Προσφέροντος συμπληρωμένη και υπογεγραμμένη, σύμφωνα με το Υπόδειγμα που επισυνάπτεται στη Πρόσκλησης.

### 13.2.3 Δήλωση αποδοχής όρων Διαδικασίας Επιλογής και ισχύος προσφοράς

Τη Δήλωση αποδοχής όρων Διαδικασίας Επιλογής και ισχύος προσφοράς συμπληρωμένη και υπογεγραμμένη, σύμφωνα με το Υπόδειγμα που επισυνάπτεται στη Πρόσκληση.

### 13.2.4 Δήλωση περί Μη Συνδρομής Λόγων Αποκλεισμού (ΔΜΣΛΑ)

Την ΔΜΣΛΑ συμπληρωμένη και υπογεγραμμένη, σύμφωνα με το Υπόδειγμα που επισυνάπτεται στη Πρόσκληση.

 13.2.4.α Δήλωση για τους διανομείς και τους αντιπροσώπους τους (distributors

 and agents)

Ο Προσφέρων θα πρέπει να δηλώσει τα πλήρη στοιχεία των διανομέων και των αντιπροσώπων τους (distributors and agents) στην Ελλάδα, υποβάλλοντας σχετική δήλωση.

Η ΔΕΗ θα εξετάσει εάν περισσότεροι από ένας συμμετέχοντες στην Διαδικασία έχουν τον ίδιο διανομέα ή/και αντιπρόσωπο. Στην περίπτωση αυτή, όλοι οι Προσφέροντες που έχουν τον ίδιο διανομέα ή/και αντιπρόσωπο θα αποκλείονται, για λόγους προστασίας του ανταγωνισμού και ακεραιότητας της διαγωνιστικής διαδικασίας.

### 13.2.5 Διευκρινίσεις για προσφορές από συμπράξεις/ενώσεις φυσικών ή/και νομικών προσώπων

Στην περίπτωση αυτή υποβάλλονται:

13.2.5.1 Χωριστά από κάθε μέλος αυτής τα παραπάνω στοιχεία 13.2.2 έως 13.2.4. Ειδικότερα στη Δήλωση της παραγράφου 13.2.2 και στο σημείο 4.1 αυτής θα πρέπει να αναγράφεται ρητά ότι η προσφορά υποβάλλεται μέσω της συγκεκριμένης σύμπραξης/ένωσης και να ορίζεται το πρόσωπο που θα υπογράψει από κάθε μέλος αυτής το σχετικό ιδιωτικό συμφωνητικό ή τη συμβολαιογραφική πράξη σύστασης αυτής.

Ειδικά για τις Εγγυητικές Επιστολές της παραγράφου 13.2.1 ισχύουν τα αναφερόμενα στην παράγραφο 11.2 του παρόντος τεύχους. Σε περίπτωση κατάθεσης περισσοτέρων της μιας ΕΕΣ, επισημαίνεται ρητά ότι ισχύουν οι δεσμεύσεις της επόμενης παραγράφου.

13.2.5.2 Δήλωση των φυσικών ή νομικών προσώπων που μετέχουν στη σύμπραξη/ένωση, με την οποία θα δηλώνεται ότι τα υπόψη πρόσωπα σύστησαν την εν λόγω σύμπραξη/ένωση για να αναλάβουν την υλοποίηση της σύμβασης μαζί και ότι ενέχονται και ευθύνονται έναντι της ΔΕΗ σχετικά με τη συμμετοχή τους στη Διαδικασία Επιλογής και την εκτέλεση του αντικειμένου της σύμβασης, ενιαία, αδιαίρετα και σε ολόκληρο

13.2.5.3 Το σχετικό ιδιωτικό συμφωνητικό ή συμβολαιογραφική πράξη σύστασης της σύμπραξης/ένωσης, στο οποίο θα φαίνονται η έδρα, ο νόμιμος εκπρόσωπος και τα ποσοστά συμμετοχής κάθε μέλους.

### Β. Υποβολή - Προσκόμιση δικαιολογητικών και στοιχείων

Οι προσφέροντες δεσμεύονται, **επί ποινή αποκλεισμού**, να υποβάλουν ηλεκτρονικά ή/και να προσκομίσουν σε έντυπη μορφή (πρωτότυπο) σε οποιοδήποτε φάση της Διαδικασίας τους ζητηθεί από τη ΔΕΗ, όλα ή μέρος των σχετικών δικαιολογητικών και στοιχείων που αναφέρονται στις ως άνω δηλώσεις, εντός δέκα (10) ημερών και όπως αυτά εξειδικεύονται παρακάτω.

Τα έγγραφα του παρόντος υποβάλλονται, σύμφωνα με τις διατάξεις του ν. 4250/2014 (Α΄ 94). Ειδικά τα αποδεικτικά τα οποία αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται δήλωση στην οποία βεβαιώνεται η ακρίβειά τους και η οποία φέρει υπογραφή έως και δέκα (10) ημέρες πριν την καταληκτική ημερομηνία υποβολής των προσφορών.

Αν δεν προσκομισθούν τα εν λόγω δικαιολογητικά ή υπάρχουν ελλείψεις σε αυτά που υποβλήθηκαν και ο Προσφέρων υποβάλλει εντός της προαναφερόμενης προθεσμίας αίτημα προς την εταιρεία για την παράταση της προθεσμίας υποβολής, το οποίο συνοδεύεται με αποδεικτικά έγγραφα από τα οποία να αποδεικνύεται ότι έχει αιτηθεί τη χορήγηση των δικαιολογητικών, η ΔΕΗ παρατείνει την προθεσμία υποβολής αυτών για όσο χρόνο απαιτηθεί για τη χορήγησή τους από τις αρμόδιες αρχές.

### Ι. Αποδεικτικά νομιμοποίησης Προσφέροντος

Τα αποδεικτικά στοιχεία του περιεχομένου της Δήλωσης της παραγράφου 13.2.2, ήτοι τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε. κ.λπ., ανάλογα με τη νομική μορφή του Προσφέροντος) και αποδεικτικό (πιστοποιητικό/ βεβαίωση) εγγραφής στο Γ.Ε.ΜΗ. ή/και σε αντίστοιχο μητρώο ή/και ειδικές άδειες εφόσον απαιτούνται. Από τα ανωτέρω έγγραφα πρέπει να προκύπτουν η νόμιμη σύσταση του νομικού προσώπου, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα το νομικό πρόσωπο κατά την ημερομηνία διενέργειας της Διαδικασίας Επιλογής (απόφαση συμμετοχής στη Διαδικασία Επιλογής, νόμιμος εκπρόσωπος, δικαίωμα υπογραφής κ.λπ.) καθώς και η θητεία του/των ή/και των μελών του διοικητικού οργάνου.

### ΙΙ.Αποδεικτικά που σχετίζονται με ποινικές καταδίκες

Απόσπασμα ποινικού μητρώου ή ελλείψει αυτού ισοδύναμο έγγραφο, από το οποίο να προκύπτει ότι δεν υπάρχει σε βάρος του Προσφέροντος οριστική καταδικαστική απόφαση για σοβαρό επαγγελματικό παράπτωμα ή κάποιο από τα αδικήματα της συμμετοχής σε εγκληματική οργάνωση, της διαφθοράς – δωροδοκίας, της απάτης κατά την έννοια των άρ. 386 και 386Α του Ποινικού Κώδικα, της τρομοκρατίας, της νομιμοποίησης εσόδων από παράνομες δραστηριότητες ή της χρηματοδότησης της τρομοκρατίας και της παιδικής εργασίας και άλλων μορφών εμπορίας ανθρώπων.

Σε περίπτωση που το απόσπασμα ποινικού μητρώου φέρει καταδικαστικές αποφάσεις, οι Προσφέροντες θα πρέπει να επισυνάπτουν τις αναφερόμενες σε αυτό καταδικαστικές αποφάσεις.

Σε περίπτωση συμμετοχής νομικού προσώπου, το ως άνω δικαιολογητικό αφορά ιδίως:

i. τους Διαχειριστές, όταν το νομικό πρόσωπο είναι Ο.Ε., Ε.Ε., Ε.Π.Ε. ή Ι.Κ.Ε.,

ii. τον Πρόεδρο του Δ.Σ., το Διευθύνοντα Σύμβουλο και τα λοιπά μέλη του Δ.Σ., όταν το νομικό πρόσωπο είναι Α.Ε.,

iii. σε κάθε άλλη περίπτωση νομικού προσώπου, τους νομίμους εκπροσώπους του και

iv. στις περιπτώσεις των συνεταιρισμών τα μέλη του Διοικητικού Συμβουλίου.

### ΙΙI. Αποδεικτικά που σχετίζονται με καταβολή φόρων ή εισφορών κοινωνικής ασφάλισης

α. Πιστοποιητικό/ά ασφαλιστικής ενημερότητας

β. Πιστοποιητικό φορολογικής ενημερότητας

### ΙV. Αποδεικτικά που σχετίζονται με φερεγγυότητα, σύγκρουση συμφερόντων ή επαγγελματικό παράπτωμα:

α. Πιστοποιητικό αρμόδιας δικαστικής ή διοικητικής Αρχής, από το οποίο να προκύπτει ότι ο Προσφέρων δεν τελεί σε πτώχευση ούτε σε διαδικασία κήρυξης πτώχευσης, δεν τελεί σε κοινή εκκαθάριση ούτε υπό διαδικασία έκδοσης απόφασης κοινής εκκαθάρισης, σύμφωνα με την εκάστοτε ισχύουσα εθνική νομοθεσία.

β. Πιστοποιητικό του Σώματος Επιθεώρησης Εργασίας (ΣΕΠΕ), κατ’ αναλογική εφαρμογή της παρ. 2 του άρθρου 68 του ν. 3863/2010, όπως ισχύει (άρθρο 22 του ν. 4144/2013 σε συνδυασμό με την παρ. Β) του άρθρου 39 του ν.4488/2017), από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του ενδιαφερόμενου σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς

γ. Για τους υπόλοιπους λόγους αποκλεισμού, που περιλαμβάνονται στην ΔΜΣΛΑ ισχύει η δέσμευση της παραγράφου 5 της δήλωσης νομιμοποίησης Προσφέροντος.

Τα παραπάνω πιστοποιητικά συντάσσονται ή/και εκδίδονται με βάση την ισχύουσα νομοθεσία της χώρας που είναι εγκατεστημένος ο Προσφέρων, από την οποία και εκδίδεται το σχετικό πιστοποιητικό.

Σε περίπτωση που ορισμένα από τα πιο πάνω δικαιολογητικά των περιπτώσεων II έως IV δεν εκδίδονται ή δεν καλύπτουν στο σύνολό τους όλες τις πιο πάνω περιπτώσεις, πρέπει επί ποινή αποκλεισμού να αναπληρωθούν με Ένορκη Βεβαίωση του Προσφέροντος ή, στα κράτη όπου δεν προβλέπεται Ένορκη Βεβαίωση, με Δήλωση του Προσφέροντος ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας του Προσφέροντος στην οποία θα βεβαιώνεται ότι δεν εκδίδονται τα συγκεκριμένα έγγραφα και ότι δεν συντρέχουν στο συγκεκριμένο πρόσωπο του Προσφέροντος οι ανωτέρω νομικές καταστάσεις. Η Ένορκη αυτή Βεβαίωση ή Δήλωση θα συνυποβληθεί υποχρεωτικά μαζί με τα λοιπά Δικαιολογητικά Συμμετοχής.

Προσφέρων που εμπίπτει σε μια από τις καταστάσεις που αναφέρονται ανωτέρω μπορεί να προσκομίζει στοιχεία, προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού. Εάν τα στοιχεία κριθούν επαρκή, ο εν λόγω Προσφέρων δεν αποκλείεται από τη Διαδικασία σύναψης σύμβασης. Τα μέτρα που λαμβάνονται από τους προσφέροντες αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον Προσφέροντα το σκεπτικό της απόφασης αυτής. Προσφέρων που έχει αποκλειστεί, με αμετάκλητη απόφαση, από τη συμμετοχή σε διαδικασίες σύναψης σύμβασης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση στο κράτος - μέλος στο οποίο ισχύει η απόφαση.

Κατ’ εξαίρεση, όταν ο Προσφέρων εμπίπτει σε μια από τις καταστάσεις που αναφέρονται στην πιο πάνω παράγραφο ΙΙΙ και ο αποκλεισμός είναι σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο Προσφέρων ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, πριν από την εκπνοή της προθεσμίας υποβολής προσφοράς στην παρούσα Διαδικασία, δεν εφαρμόζεται ο εν λόγω αποκλεισμός.

Τα κριτήρια αποκλεισμού που σχετίζονται με τα ανωτέρω δικαιολογητικά και στοιχεία ισχύουν με την επιφύλαξη της δυνατότητας «αυτοκάθαρσης» του Προσφέροντος – δηλαδή της δυνατότητας να αποδείξει την αξιοπιστία του παρά την ύπαρξη ενός λόγου αποκλεισμού. Για τον σκοπό αυτό, ο Προσφέρων πρέπει να αποδείξει ότι:

* έχει καταβάλει ή δεσμευθεί να καταβάλει αποζημίωση για τυχόν ζημίες που προκλήθηκαν από το ποινικό αδίκημα ή το παράπτωμα·
* έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές· και
* έχει λάβει συγκεκριμένα τεχνικά και οργανωτικά μέτρα καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων.

Εναπόκειται στη ΔΕΗ να αξιολογεί τα μέτρα που λήφθηκαν και να καθορίζει κατά πόσον είναι επαρκή για να επιτραπεί στον Προσφέροντα να συμμετάσχει στη Διαδικασία, αιτιολογώντας την απόφασή της στον Προσφέροντα σε περίπτωση αποκλεισμού του.

Τέλος, επισημαίνεται, ότι σε περίπτωση που Προσφέρων δεν υποβάλει εμπρόθεσμα όλα ή μέρος των κατά περίπτωση απαιτούμενων δικαιολογητικών και στοιχείων ή αποδειχτεί κατά τη διαδικασία του ελέγχου, ότι δεν πληροί τις προϋποθέσεις συμμετοχής στη διενεργηθείσα Διαδικασία, τεκμαίρεται ο αποκλεισμός του από την περαιτέρω Διαδικασία, απορρίπτεται η προσφορά του και καταπίπτει η εγγυητική επιστολή συμμετοχής του, που τυχόν είχε προσκομισθεί, σύμφωνα με το άρθρο 11 του παρόντος τεύχους.

## 13.3 Ηλεκτρονικός Φάκελος Β

Ο ηλεκτρονικός Φάκελος Β με την ένδειξη «Τεχνική Προσφορά» θα περιέχει σε ψηφιακή μορφή αρχείου pdf ή αντίστοιχου τα ακόλουθα:

13.3.1 Αποδεικτικά Καταλληλότητας

Όλοι οι εμπλεκόμενοι Αδειοδοτημένοι Φορείς (εντός Ελλάδας) θα πρέπει να είναι εγγεγραμμένοι στο Ηλεκτρονικό Μητρώο Αποβλήτων (ΗΜΑ) του Υπουργείου για τους ζητούμενους κωδικούς ΕΚΑ, για κάθε δραστηριότητα ελεγχόμενης διαχείρισης (συλλογή,συσκευασία, σήμανση, μεταφορά, μεταφόρτωση και επεξεργασία/αξιοποίηση/τελική διάθεση). Συνεπώς, θα προσκομιστεί η φόρμα του ΗΜΑ όπου θα φαίνεται ο αριθμός της καταχώρησης της κάθε δραστηριότητας, όπως προβλέπεται από την ΚΥΑ 43942/4026 (ΦΕΚ 2992/Β/19.09.2016), ΚΥΑ 1 (ΦΕΚ 1/Β/04.01.2017) και ΚΥΑ 26303/1483 (ΦΕΚ 2037/Β/13.06.2017).

###

### 13.3.2 Αποδεικτικά τεχνικής και επαγγελματικής ικανότητας

Αποδεικτικά εμπειρίας

Τον Πίνακα ή Πίνακες Εμπειρίας & Συστάσεων, μαζί με τις αντίστοιχες βεβαιώσεις/συστάσεις, καθώς και τον Πίνακα κυριότερων συμβάσεων μαζί με τα αντίστοιχα αποδεικτικά καλής εκτέλεσης, που προβλέπονται στην παράγραφο 3.2.Β.1 του παρόντος τεύχους.

### 13.3.3 Συστήματα διασφάλισης ποιότητας, πρότυπα περιβαλλοντικής διαχείρισης, υγείας και ασφάλειας

Τα απαιτούμενα στην παράγραφο 3.2.Γ του παρόντος τεύχους πιστοποιητικά σε ισχύ

### 13.3.4 Λοιπές Απαιτήσεις - Άδειες/ Εγκρίσεις/ Πιστοποιητικά/ Ασφαλιστήρια συμβόλαια

α. Τα απαιτούμενα στην παράγραφο 3.2.Δ.1 του παρόντος τεύχους αντίγραφα των ασφαλιστήριων Συμβολαίων για όλους τους εμπλεκόμενους εντός Ελλάδας αδειοδοτημένους Φορείς, για όλες τις προσφερόμενες εργασίες ελεγχόμενης διαχείρισης επικίνδυνων αποβλήτων (συλλογής – μεταφοράς ή/και διασυνοριακής μεταφοράς, και επεξεργασίας/αξιοποίησης/τελικής διάθεσης).

β. Δήλωση των προσφερόντων και των συνεργατών τους ότι, σε περίπτωση που τους ανατεθεί η Σύμβαση, δεσμεύονται για τη διατήρηση σε ισχύ των απαιτούμενων ασφαλιστήριων Συμβολαίων καθ’ όλη τη χρονική διάρκεια της Σύμβασης.

13.3.5 Τεχνικά στοιχεία προσφοράς

13.3.5.1 Εάν ο τελικός αποδέκτης είναι ο ίδιος ο προσφέρων:

13.3.5.1.1 Άδεια συλλογής, μεταφοράς επικινδύνων αποβλήτων

 από το ΥΠΕΝ του Προσφέροντος.

13.3.5.1.2 ΑΕΠΟ σε ισχύ και άδεια λειτουργίας σε ισχύ από

 όπου θα τεκμαίρεται η δυνατότητα διαχείρισης

 τους ζητούμενους στην Πρόσκληση κωδικούς ΕΚΑ

 της Πρόσκλησης.

13.3.5.2 Εάν ο τελικός αποδέκτης δεν είναι ο ίδιος ο Προσφέρων :

13.3.5.2.1 Άδεια συλλογής, μεταφοράς επικίνδυνων αποβλήτων το ΥΠΕΝ, του Προσφέροντος.

13.3.5.2.2 ΑΕΠΟ σε ισχύ και άδεια λειτουργίας σε ισχύ, του αδειοδοτημένου Φορέα συλλογής, μεταφοράς επικίνδυνων αποβλήτων από το ΥΠΕΝ, με περιβαλλοντική αδειοδότηση για την προσωρινή αποθήκευση επικινδύνων αποβλήτων από το ΥΠΕΝ, εάν πρόκειται να τα αποθηκεύσει στις εγκαταστάσεις του για κάποιο χρονικό διάστημα.

13.3.5.2.3 Ιδιωτικό συμφωνητικό συνεργασίας με την εγκατάσταση παραλαβής των επικίνδυνων αποβλήτων (τελικός αποδέκτης επεξεργασίας - διάθεσης - αξιοποίησης για τους ζητούμενους κωδικούς ΕΚΑ), με το οποίο ο Προσφέρων και ο τελικός αποδέκτης θα δεσμεύονται να συνεργαστούν για τις συγκεκριμένες ποσότητες και για τους ζητούμενους κωδικούς ΕΚΑ σε περίπτωση ανάθεσης της Σύμβασης και καθ΄ όλη τη διάρκεια ισχύος της. Το υπόψη συμφωνητικό θα αφορά τη συγκεκριμένη Πρόσκληση της ΔΕΗ Α.Ε.

13.3.5.3 Σε περίπτωση που:

 13.3.5.3.1 Ο τελικός αποδέκτης των αποβλήτων βρίσκεται στην

 Ελλάδα:

* ΑΕΠΟ και άδεια λειτουργίας σε ισχύ του τελικού αποδέκτη των αποβλήτων, από τις οποίες θα τεκμαίρεται η δυνατότητα παραλαβής και επεξεργασίας/διάθεσης/αξιοποίησης των συγκεκριμένων ποσοτήτων των ζητούμενων στην Πρόσκληση κωδικών ΕΚΑ.

13.3.5.3.2 Η τελική διάθεση των αποβλήτων γίνεται στο εξωτερικό:

13.3.5.3.2.1 Άδεια λειτουργίας του τελικού αποδέκτη

 σε ισχύ, καθώς και κάθε άλλη

 περιβαλλοντική άδεια σε ισχύ ή τυχόν

 έγγραφο σε ισχύ από Δημόσια Αρχή της χώρας που εδρεύει, συνοδευόμενο από επίσημη μετάφραση στην Ελληνική γλώσσα, που να αποδεικνύει τη δυνατότητα για επεξεργασία των ζητούμενων κωδικών ΕΚΑ ή άλλο σχετικό επίσημο έγγραφο με βάση το Δίκαιο και τη Νομοθεσία της κάθε χώρας.

13.3.5.3.2.2 Έγγραφες συγκαταθέσεις σε διασυνοριακή μεταφορά των αποβλήτων σε ισχύ, για τις συγκεκριμένες ποσότητες και για τους ζητούμενους κωδικούς ΕΚΑ, οι οποίες θα βρίσκονται σε ισχύ κατά την ημερομηνία κατάθεσης της προσφοράς.

13.3.5.3.2.3. Σε περίπτωση που δεν διατίθενται οι παραπάνω συγκαταθέσεις, θα πρέπει απαραίτητα να κατατεθεί υπεύθυνη δήλωση του προσφέροντος ότι, εντός δέκα (10) εργασίμων ημερών από την ειδοποίησή του για την οριστική ανάδειξή του ως Προτιμητέου Προσφέροντα και την ανάθεση σε αυτόν της παροχής των υπηρεσιών ελεγχόμενης διαχείρισης επικίνδυνων αποβλήτων, θα υποβάλει στον αρμόδιο Φορέα Αίτηση με πλήρη στοιχεία για τη συγκατάθεση διασυνοριακής μεταφοράς, και θα προσκομίσει στη ΔΕΗ αντίγραφο της κατάθεσης της εν λόγω Αίτησης.

Σε κάθε περίπτωση ο μέγιστος χρόνος για την προσκόμιση της εν λόγω άδειας δεν θα υπερβαίνει τους πέντε (5) μήνες. Σε αυτή την περίπτωση ο Προσφέρων θα πρέπει απαραίτητα να διαθέτει τις άδειες της παρ. 13.3.5.3.2.1, ώστε να διασφαλίζεται η δυνατότητα προσωρινής αποθήκευσης των αποβλήτων μέχρι τη διασυνοριακή μεταφορά τους στον τελικό αποδέκτη στο εξωτερικό.

13.3.6 Δήλωση του Προσφέροντος ότι σε περίπτωση που αναδειχθεί

 Προτιμητέος Προσφέρων:

* + - 1. Πριν την υπογραφή της σύμβασης θα προσκομίσει στη ΔΕΗ τα ακόλουθα έγγραφα:
				* Λίστα με τους αριθμούς κυκλοφορίας των οχημάτων και τα ονοματεπώνυμα των οδηγών που θα πραγματοποιήσουν τις προβλεπόμενες εργασίες συλλογής και μεταφοράς επικινδύνων αποβλήτων της παρούσας πρόσκλησης.
				* Για κάθε χρησιμοποιούμενο μέσο μεταφοράς (αυτοκινούμενο όχημα, ρυμουλκούμενο ή/και μηχάνημα έργου), που θα πραγματοποιήσει τις εργασίες συλλογής και μεταφοράς επικινδύνων αποβλήτων της παρούσας, θα υποβληθούν τα εξής:

 Άδεια κυκλοφορίας από την οποία να προκύπτει ότι υπάρχει δυνατότητα μεταφοράς των υλικών της παρούσας και ότι οι εργασίες συλλογής-μεταφοράς επικινδύνων αποβλήτων καλύπτονται από το ισχύον ασφαλιστήριο συμβόλαιο του Άρθρου 52, παρ. 3.β του Ν. 4819/2021.

Σε περίπτωση χρήσης οχήματος δημοσίας χρήσης, ιδιωτικό συμφωνητικό με τον ιδιοκτήτη του οχήματος.

Ασφαλιστήριο συμβόλαιο οχήματος και δελτίο τεχνικού ελέγχου ΚΤΕΟ σε ισχύ.

Πιστοποιητικό ελέγχου ανυψωτικού μηχανήματος και άδεια χειριστή μηχανημάτων έργου (τουλάχιστον 2ης βαθμίδας) σε ισχύ, σε περίπτωση που το όχημα φέρει σχετικό μηχανισμό.

* + - * + Άδεια οδήγησης και πιστοποιητικό εκπαίδευσης ADR σε ισχύ, των δηλωθέντων οδηγών.
			1. Θα είναι σε ισχύ τα παραπάνω παραστατικά και θα μεριμνήσει να παραμένουν σε ισχύ καθ' όλη τη διάρκεια της Σύμβασης.
			2. Δεσμεύεται ως προς τα μέσα μεταφοράς και τους

 οδηγούς που θα χρησιμοποιηθούν κατά τη διάρκεια

 εκτέλεσης των εργασιών

* + - 1. Σε περίπτωση αντικειμενικής αδυναμίας εκτέλεσης των

 εργασιών της παρούσας με τα δηλωθέντα μέσα

 μεταφοράς και τους οδηγούς, θα προβεί στις ενέργειες

 που καθορίζονται στην § 4.3 της Τεχνικής Προδιαγραφής.

* + 1. Τα απαιτούμενα από τη νομοθεσία αντίγραφα των ασφαλιστήριων Συμβολαίων σε ισχύ, για όλους τους εμπλεκόμενους Φορείς εντός Ελλάδας, για όλες τις προσφερόμενες εργασίες ελεγχόμενης διαχείρισης (συλλογής - μεταφοράς ή/και διασυνοριακής μεταφοράς, προσωρινής αποθήκευσης και επεξεργασίας/ αξιοποίησης/ τελικής διάθεσης) επικίνδυνων αποβλήτων και για όλους τους ζητούμενους κωδικούς ΕΚΑ.

Εναλλακτικά μπορούν να υποβληθούν βεβαιώσεις του ασφαλιστικού φορέα όπου θα περιγράφονται με σαφήνεια οι προαναφερόμενες ασφαλιστικές καλύψεις.

 Όσον αφορά στα απαιτούμενα ασφαλιστήρια συμβόλαια για τη διασυνοριακή μεταφορά των επικίνδυνων αποβλήτων, η προσκόμιση αυτών μπορεί να γίνει εκ των υστέρων, μαζί με την αίτηση συγκατάθεσης διασυνοριακής μεταφοράς, σύμφωνα με τα προβλεπόμενα στις αντίστοιχες παραγράφους του παρόντος τεύχους.

 Δήλωση των Προσφερόντων και των συνεργατών τους ότι, σε

 περίπτωση που τους ανατεθεί η Σύμβαση, δεσμεύονται για τη

 διατήρηση σε ισχύ των εν λόγω ασφαλιστήριων Συμβολαίων καθ΄

 όλη τη χρονική διάρκεια της Σύμβασης.

13.3.8 Πιστοποιητικό περιβαλλοντικής διαχείρισης κατά ISO 14001/2015 ή EMAS με αντικείμενο συναφές με το αντικείμενο των εργασιών ή ισοδύναμο, ή άλλο αποδεικτικό ότι πληροί ισοδύναμες απαιτήσεις περιβαλλοντικής συμμόρφωσης. Σε περίπτωση επίκλησης της τεχνικής ή επαγγελματικής ικανότητας τρίτου ο παρέχων τη στήριξη, πρέπει να διαθέτει πιστοποιητικό ή αποδεικτικό σύμφωνα με τα παραπάνω αναφερόμενα.

Το βάρος της απόδειξης του «ισοδυνάμου» φέρει ο επικαλούμενος αυτό, ο οποίος υποχρεούται να συμπεριλάβει στην προσφορά του όλα τα σχετικά αποδεικτικά στοιχεία.

13.3.9 Συμπληρωμένο το Παράρτημα ΙΙΙ της παρούσας Πρόσκλησης «Πίνακα

 Συνεργαζόμενων Εταιρειών»

## 13.4 Οικονομική Προσφορά

Η Οικονομική Προσφορά θα περιέχει:

13.4.1 Συμπληρωμένη/ες από τους προσφέροντες με τις/τα προσφερόμενες/α τιμές/τιμήματα (και τις ποσότητες όπου απαιτείται από τη Πρόσκληση την αντίστοιχη ειδική ηλεκτρονική φόρμα του Συστήματος, σύμφωνα με το εγχειρίδιο χρήσης αυτού.

13.4.2 Την Οικονομική Προσφορά και σε μορφή αρχείου pdf ή αντίστοιχου, συμπληρωμένη ως προς τη μορφή και το περιεχόμενο με βάση το/τα επισυναπτόμενο/α σχετικό/α έντυπο/α στην Πρόσκληση υπόδειγμα/τα, την οποία πρέπει να υπογράψει ψηφιακά και να την υποβάλει ηλεκτρονικά σύμφωνα με τις οδηγίες χρήσης του Συστήματος.

Ειδικότερα, τα αρχεία σε μορφή pdf ή αντίστοιχου που πρέπει να συμπεριλάβουν οι προσφέροντες, δεδομένου ότι η Διαδικασία διενεργείται με το Σύστημα προσφοράς Σύστημα Προσφοράς με ελεύθερη συμπλήρωση ανοικτού Τιμολογίου είναι:

13.4.2.1 Τιμολόγιο Προσφοράς

13.4.2.2 Προμέτρηση – Προϋπολογισμός Προσφοράς

13.4.2.3 Τον Πίνακα κατανομής Τιμήματος (σε περίπτωση σύμπραξης/ένωσης).

Εφιστάται η προσοχή στους προσφέροντες ότι:

 Η συμπλήρωση των οικονομικών στοιχείων στα παραπάνω έντυπα ή τεύχη πρέπει απαραίτητα να γίνει με ευκρίνεια.

 Απαγορεύονται σχόλια, όροι, προϋποθέσεις, που σχετίζονται με τις/το προσφερόμενες/ο τιμές/τίμημα.

13.4.3 Τα κοινά στοιχεία που περιλαμβάνονται στην/στις ειδική/ες ηλεκτρονική/ες φόρμα/ες του Συστήματος και στην υποβαλλόμενη σε μορφή αρχείου pdf οικονομική προσφορά πρέπει να συμφωνούν. Σε αντίθετη περίπτωση, υπερισχύουν τα στοιχεία της υποβαλλόμενης σε μορφή αρχείου pdf οικονομικής προσφοράς, τα οποία και θα ληφθούν υπόψη για την αξιολόγηση των προσφορών. Προς τούτο, στην περίπτωση αυτή θα εφαρμοστούν τα προβλεπόμενα στην παράγραφο 15.2.2 του παρόντος τεύχους.

**Άρθρο 14**

**Ηλεκτρονική Αποσφράγιση και Τυπική και Τεχνική Αξιολόγηση Προσφορών**

14.1 Ηλεκτρονική Αποσφράγιση προσφορών – πρόσβαση Προσφερόντων

14.1.1 Η ηλεκτρονική αποσφράγιση των προσφορών γίνεται, μετά από σχετική ενημέρωση των Προσφερόντων, σε εύλογο χρονικό διάστημα από την καταληκτική ημερομηνία και ώρα υποβολής των προσφορών που ορίζεται στην παράγραφο 1.5 του παρόντος τεύχους, από την ορισμένη για το σκοπό αυτό Επιτροπή στο Σύστημα.

14.1.2 Κατά την προαναφερθείσα ημερομηνία και ώρα αποσφραγίζονται οι Φάκελοι Α (Τυπικά Στοιχεία) και Φάκελοι Β (Τεχνικά Στοιχεία)

14.2 Τυπική και Τεχνική Αξιολόγηση προσφορών

14.2.1 Στο πλαίσιο της τυπικής αξιολόγησης των προσφορών η Επιτροπή ελέγχει την ύπαρξη και την πληρότητα των απαιτούμενων ψηφιακών εγγράφων σύμφωνα με την παράγραφο 13.2 του παρόντος τεύχους. Επίσης η Επιτροπή ελέγχει εάν στο Φάκελο Α υπάρχουν τυχόν ψηφιακά έγγραφα, πέραν των προβλεπομένων στην Πρόσκληση, στα οποία τίθενται όροι και προϋποθέσεις που εμπίπτουν στην παράγραφο 12.3 του παρόντος τεύχους.

14.2.2 Έλεγχος συμμόρφωσης προσφορών με τα κριτήρια επιλογής, τις τεχνικές απαιτήσεις και τους εν γένει εμπορικούς όρους της Πρόσκλησης.

Στη συνέχεια η αρμόδια Επιτροπή προβαίνει σε λεπτομερή έλεγχο και αξιολόγηση όλων των δικαιολογητικών και στοιχείων που περιέχονται στο Φάκελο Β, προκειμένου να διαπιστώσει αν η προσφορά κάθε Προσφέροντος ανταποκρίνεται πλήρως στις απαιτήσεις της Πρόσκλησης, όσον αφορά τη δυνατότητά του να υλοποιήσει το αντικείμενο της σύμβασης έγκαιρα, με πληρότητα και αρτιότητα.

14.2.3 Κατά τη διαδικασία αξιολόγησης των προσφορών, η αρμόδια Επιτροπή:

α. Μπορεί, τηρώντας τις αρχές της ίσης μεταχείρισης και της διαφάνειας, να ζητεί μέσω του Συστήματος από τους Προσφέροντες, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στις Δηλώσεις, ή όταν λείπουν συγκεκριμένα έγγραφα, να υποβάλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός τακτής προθεσμίας όχι μικρότερης των επτά (7) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης.

Επίσης, η ΔΕΗ μπορεί να ζητά πληροφορίες από άλλες πηγές, να λαμβάνει υπόψη και να συνεκτιμά, οποιοδήποτε άλλο στοιχείο που μπορεί να συμβάλει στη διαμόρφωση της κρίσης της.

Στο πλαίσιο αυτό αποσαφηνίζεται ότι προσφορές οι οποίες δεν θα περιλαμβάνουν στο Φάκελο Α την Εγγυητική Επιστολή Συμμετοχής, τις Δηλώσεις νομιμοποίησης, εκπροσώπησης και απόφασης συμμετοχής, αποδοχής όρων και ισχύος προσφορών, την ΔΜΣΛΑ, καθώς και σε περίπτωση σύμπραξης/ένωσης φυσικών ή/και νομικών προσώπων ή επίκλησης της ικανότητας τρίτου τις σχετικές αντίστοιχες δηλώσεις, θα απορρίπτονται.

Η ΔΕΗ δύναται να κάνει δεκτές συμπληρώσεις ή/και διευκρινίσεις που υποβάλλονται, κατόπιν αιτήματός της, επί των παραπάνω υποβληθέντων μαζί με την προσφορά εγγράφων, εφόσον ο Προσφέρων με τις συμπληρώσεις και διευκρινίσεις αυτές συμμορφώνεται πλήρως με τους όρους και τις απαιτήσεις της Πρόσκλησης.

Ειδικότερα για την Εγγυητική Επιστολή Συμμετοχής γίνεται αποδεκτή συμπλήρωσή της μόνον προς πλήρη συμμόρφωση με το συμπεριλαμβανόμενο στη Πρόσκληση υπόδειγμα αυτής.

Όσον αφορά τα υπόλοιπα στοιχεία του φακέλου Α η ΔΕΗ δύναται να κάνει δεκτή την υποβολή αυτών και εκ των υστέρων, με τυχόν Αντιρρήσεις που θα ασκήσει ο Προσφέρων κατά της τυπικής απόρριψης προσφοράς λόγω έλλειψής τους από την κατατεθείσα προσφορά, εφόσον ο Προσφέρων με την εκ των υστέρων, κατά τα ανωτέρω, προσκόμισή τους συμμορφώνεται πλήρως με τους όρους και τις απαιτήσεις της Πρόσκλησης.

Όσον αφορά τα υπόλοιπα στοιχεία του φακέλου Β που απαιτούνται από την Πρόσκληση για την τεχνική αξιολόγηση της προσφοράς η ΔΕΗ Α.Ε. δύναται να κάνει δεκτή την υποβολή αυτών και εκ των υστέρων, με τυχόν Αντιρρήσεις που θα ασκήσει ο Προσφέρων κατά της τεχνικής απόρριψης προσφοράς λόγω έλλειψης τους από την κατατεθείσα προσφορά, εφόσον ο Προσφέρων με την εκ των υστέρων, κατά τα ανωτέρω, προσκόμισή τους συμμορφώνεται πλήρως με τους όρους και τις απαιτήσεις της Πρόσκλησης.

14.2.4 Η Επιτροπή αφού λάβει υπόψη τα προβλεπόμενα στη Πρόσκληση, κρίνει ποιες Προσφορές θα πρέπει να αποκλεισθούν από την παραπέρα διαδικασία, λόγω μη ικανοποίησης των απαιτήσεων της Πρόσκλησης ως προς την πληρότητα και την επάρκεια των στοιχείων των Φακέλων Α+Β των προσφορών.

14.2.5 Η υπόψη Επιτροπή καταχωρεί σε σχετικό Πρακτικό το αποτέλεσμα της τυπικής και τεχνικής αξιολόγησης των προσφορών.

 Ο κάθε Προσφέροντας ενημερώνεται για το αποτέλεσμα της τυπικής και τεχνικής αξιολόγησης μόνο της προφοράς του ξεχωριστά από την αρμόδια Επιτροπή μέσω αποστολή, μέσω του Συστήματος, σχετικού ηλεκτρονικού μηνύματος/επιστολής.

Για τις τυχόν απορριφθείσες προσφορές παρατίθενται αναλυτικά οι λόγοι που αποκλείσθηκε κάθε μία εξ αυτών

Σε περίπτωση υποβολής μέσω του συστήματος γραπτής αίτησης Προσφέροντος για παροχή σχετικών στοιχείων, που αφορούν τη φάση αυτή ή οποιαδήποτε επόμενη φάση της Διαδικασίας, τα αιτηθέντα στοιχεία γνωστοποιούνται το αργότερο εντός δεκαπέντε (15) ημερών από την παραλαβή της αίτησης αυτής, πλην τυχόν συγκεκριμένων και ειδικών στοιχείων που έχουν συμπεριληφθεί με μέριμνα και ευθύνη του προσφέροντος, σύμφωνα με την παράγραφο 13.1.1.3 του παρόντος τεύχους, τα οποία έχουν χαρακτηριστεί και σημανθεί καταλλήλως από αυτούς ως «Εμπιστευτικά Στοιχεία Προσφοράς» προς διασφάλιση των συμφερόντων τους, καθότι κρίνουν ότι τα υπόψη στοιχεία προστατεύονται από εμπορικό, βιομηχανικό ή επαγγελματικό κ.λπ. απόρρητο. Σε περίπτωση που ο Προσφέρων παραλείψει να χαρακτηρίσει κατά τα ως άνω τα υπόψη στοιχεία της προσφοράς του η ΔΕΗ ουδεμία ευθύνη φέρει για την γνωστοποίησή τους κατά τ’ ανωτέρω.

14.2.6 Οι Προσφέροντες των οποίων οι προσφορές απορρίπτονται, έχουν δικαίωμα υποβολής αντιρρήσεων σύμφωνα με τα οριζόμενα στο άρθρο 16 του παρόντος τεύχους.

14.3 Διαχείριση απορριφθεισών προσφορών

Σε κάθε Προσφέροντα που αποκλείστηκε από την Επιτροπή θα επιστρέφεται επί αποδείξει, η πρωτότυπη Εγγυητική Επιστολή Συμμετοχής (ΕΕΣ) στη Διαδικασία.

Η επιστροφή αυτή πραγματοποιείται μετά την άπρακτη παρέλευση των προθεσμιών για την άσκηση Αντιρρήσεων. Επίσης, μπορεί να παραληφθεί από τον Προσφέροντα και πριν από τη λήξη των προθεσμιών αυτών, εφόσον ο Προσφέρων αποστείλει μέσω του Συστήματος Επιστολή ψηφιακά υπογεγραμμένη με την οποία θα δηλώνει ότι παραιτείται από το δικαίωμα υποβολής Αντιρρήσεων. Σε αντίθετη περίπτωση η ΕΕΣ στη διαδικασία θα επιστραφεί στον Προσφέροντα μετά την έκδοση τυχόν απορριπτικής απόφασης επί των Αντιρρήσεων.

Η οικονομική προσφορά παραμένει στο σύστημα χωρίς να είναι προσβάσιμη από οποιονδήποτε.

**Άρθρο 15**

**Οικονομική Αξιολόγηση Προσφορών**

## 15.1 Διαδικασία αξιολόγησης προσφορών

15.1.1 Η αξιολόγηση των προσφορών διενεργείται σε δύο διαδοχικές φάσεις:

* Αποσφράγιση – αξιολόγηση Οικονομικών προσφορών
* Υποβολή Βέλτιστων τελικών Οικονομικών Προσφορών

15.1.2 Επικοινωνία με Προσφέροντες

Η αρμόδια Επιτροπή προκειμένου να φέρει σε πέρας το έργο της:

α. Μπορεί, τηρώντας τις αρχές της ίσης μεταχείρισης και της διαφάνειας, να ζητεί μέσω του Συστήματος από τους Προσφέροντες, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, ή όταν λείπουν συγκεκριμένα έγγραφα, να υποβάλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός τακτής προθεσμίας όχι μικρότερης των επτά (7) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Επίσης, η ΔΕΗ μπορεί να ζητά πληροφορίες

 από άλλες πηγές, να λαμβάνει υπόψη και να συνεκτιμά, οποιοδήποτε άλλο στοιχείο που μπορεί να συμβάλει στη διαμόρφωση της κρίσης της.

Όσον αφορά τα υπόλοιπα στοιχεία του φακέλου Β που απαιτούνται από τη Πρόσκληση για την τεχνική αξιολόγηση της προσφοράς η ΔΕΗ Α.Ε. δύναται να κάνει δεκτή την υποβολή αυτών και εκ των υστέρων, με τυχόν αντιρρήσεις που θα ασκήσει ο Προσφέρων κατά της τεχνικής απόρριψης προσφοράς λόγω έλλειψης τους από την κατατεθείσα προσφορά, εφόσον ο Προσφέρων με την εκ των υστέρων, κατά τα ανωτέρω, προσκόμισή τους συμμορφώνεται πλήρως με τους όρους και τις απαιτήσεις της Πρόσκλησης.

15.1.3 Ανακοίνωση αποτελεσμάτων αξιολόγησης προσφορών

Ο κάθε Προσφέροντας ενημερώνεται για το αποτέλεσμα της οικονομικής αξιολόγησης μόνο της προφοράς του ξεχωριστά από την αρμόδια Επιτροπή μέσω αποστολή, μέσω του Συστήματος, σχετικού ηλεκτρονικού μηνύματος/επιστολής.

 Για τις τυχόν απορριφθείσες προσφορές παρατίθενται αναλυτικά οι λόγοι

 που αποκλείσθηκε κάθε μία εξ αυτών.

Σε περίπτωση δε υποβολής μέσω του Συστήματος αιτήματος Προσφέροντος σχετικά με τα αποτελέσματα αξιολόγησης της προσφοράς του μετά το πέρας κάθε φάσης της τεχνικής και οικονομικής αξιολόγησης και εφόσον τα στοιχεία αυτά δεν έχουν δοθεί σε προηγούμενο χρονικό σημείο σύμφωνα με τα ανωτέρω, η γνωστοποίησή τους, επίσης μέσω του Συστήματος, γίνεται το αργότερο εντός δεκαπέντε (15) ημερών από την παραλαβή της αίτησης αυτής, πλην τυχόν συγκεκριμένων και ειδικών στοιχείων που έχουν συμπεριληφθεί με μέριμνα και ευθύνη του προσφέροντος, σύμφωνα με την παράγραφο 13.1.1.3 του παρόντος τεύχους, τα οποία έχουν χαρακτηριστεί και σημανθεί καταλλήλως από αυτούς ως «Εμπιστευτικά Στοιχεία Προσφοράς» προς διασφάλιση των συμφερόντων τους, καθότι κρίνουν ότι τα υπόψη στοιχεία προστατεύονται από εμπορικό, βιομηχανικό ή επαγγελματικό κ.λπ. απόρρητο. Σε περίπτωση που ο προσφέρων παραλείψει να χαρακτηρίσει κατά τα ως άνω τα υπόψη στοιχεία της προσφοράς του η ΔΕΗ ουδεμία ευθύνη φέρει για την γνωστοποίησή τους μετά την ηλεκτρονική αποσφράγιση των προσφορών.

## 15.2. Αποσφράγιση Οικονομικών Προσφορών – Πρόσβαση Προσφερόντων - Αξιολόγηση

15.2.1 Τα οικονομικά στοιχεία των προσφορών, που κρίθηκαν αποδεκτές μετά την τυπική και τεχνική αξιολόγηση, αποσφραγίζονται ηλεκτρονικά από την αρμόδια Επιτροπή, σε ημερομηνία και ώρα που θα έχει προκαθοριστεί στο Σύστημα.

15.2.2 Στη συνέχεια η αρμόδια Επιτροπή:

α. ελέγχει εάν οι προσφέροντες υπέβαλαν όλα τα δικαιολογητικά και στοιχεία που απαιτούνται, σύμφωνα με την παράγραφο 13.4 του παρόντος τεύχους.

β. ελέγχει εάν οι προσφορές περιέχουν αποκλίσεις από τους Εμπορικούς και Οικονομικούς Όρους των τευχών της Πρόσκλησης, για όσα στοιχεία περιλαμβάνονται σε αυτές. Σε περίπτωση διαπίστωσης αποκλίσεων τέτοιας φύσεως η προσφορά θα απορριφθεί οριστικά.

Ακολούθως το αποτέλεσμα του ως άνω ελέγχου ανακοινώνεται στους προσφέροντες, σύμφωνα με τα αναφερόμενα στην πιο πάνω παράγραφο 15.1.3.

Οι προσφέροντες των οποίων οι προσφορές απορρίπτονται, έχουν δικαίωμα αντιρρήσεων σύμφωνα με τα οριζόμενα στο άρθρο 16 του παρόντος τεύχους.

γ. ελέγχει την ύπαρξη τυχόν σφαλμάτων και προβαίνει στη διόρθωσή τους, σύμφωνα με τα ρητώς προβλεπόμενα στο άρθρο 9 του παρόντος τεύχους.

δ. προβαίνει στην οικονομική αξιολόγηση των οικονομικά αποδεκτών προσφορών με τη διαδικασία που έχει καθοριστεί στη Πρόσκληση και υπολογίζει το συνολικό οικονομικό αποτέλεσμα.

 ε. ελέγχει την ορθότητα του παραγόμενου μέσω του Συστήματος Πίνακα Προτιμητέων Προσφερόντων.

Επισημαίνεται ότι, σε περίπτωση που η αρμόδια Επιτροπή διαπιστώσει σε οποιαδήποτε εκ των οικονομικών προσφορών απόκλιση μεταξύ τιμών συμπληρωμένων από τους προσφέροντες στην ειδική φόρμα του Συστήματος και της επισυναφθείσας σε αυτό ψηφιακά υπογεγραμμένης αντίστοιχης οικονομικής προσφοράς, επανακαταρτίζει τον Πίνακα Προτιμητέων Προσφερόντων με τις τιμές της ψηφιακά υπογεγραμμένης οικονομικής προσφοράς και αναρτά το διορθωμένο Συγκριτικό Πίνακα στο Σύστημα.

15.2.3 Το τίμημα της προσφοράς, όπως αυτό διαμορφώθηκε με τα αναφερόμενα στην παραπάνω παράγραφο 15.2.2, αποτελεί το συγκριτικό τίμημα της προσφοράς, με βάση το οποίο καθορίζεται η σειρά προτιμητέων προσφερόντων.

15.3. Υποβολή βελτιωμένων οικονομικών προσφορών

Μετά την ολοκλήρωση της τεχνικής και οικονομικής αξιολόγησης των αρχικώς κατατεθειμένων προσφορών και την κατάρτιση κατά σειρά προτιμητέων προσφερόντων που υπέβαλαν αποδεκτές προσφορές, η Επιτροπή γνωστοποιεί, μέσω του Συστήματος, σε κάθε Προσφέροντα ξεχωριστά το κατά πόσο  είναι τυπικά αποδεκτή η Προσφορά του.

Στη συνέχεια, εφόσον η Επιτροπή ζητήσει από τους Προσφέροντες να προχωρήσουν στην υποβολή Βελτιωμένων Οικονομικών Προσφορών, καλούνται ο πρώτος, ο δεύτερος και ο τρίτος σε σειρά προτιμητέων προσφερόντων, καθώς και όσοι υπέβαλαν οικονομικές προσφορές με συγκριτική τιμή που αποκλίνει λιγότερο από 15% από αυτή του αρχικού προτιμητέου προσφέροντα να υποβάλουν ηλεκτρονικά στο Σύστημα βελτιωμένη οικονομική προσφορά σε προσδιορισμένη χρονικά προθεσμία κατόπιν αιτήματος της Επιτροπής. Η διαδικασία αυτή μπορεί να επαναληφθεί, περισσότερες από μία φορά, κατά την κρίση της Επιτροπής. Η τελευταία εκ των βελτιωμένων προσφορών που θα υποβληθεί, θα θεωρείται η βέλτιστη οικονομική προσφορά.

Οι υπόλοιποι προσφέροντες αποκλείονται από την περαιτέρω Διαδικασία.

Επισημαίνεται ότι κάθε βελτιωμένη οικονομική προσφορά κάθε προσκαλούμενου κατά τα ως άνω προσφέροντα:

* Θα αφορά και θα αναφέρεται υποχρεωτικά στα αρχικώς δηλωθέντα τεχνικά στοιχεία, όπως αυτά θα έχουν διαμορφωθεί μετά την τεχνική αξιολόγηση.
* Θα πρέπει να είναι ίση ή χαμηλότερη από την αρχικώς υποβληθείσα στο Σύστημα οικονομική προσφορά ή την αμέσως προηγούμενη βελτιωμένη (στην περίπτωση που είναι χαμηλότερη) τόσο στο σύνολο όσο και στις επιμέρους τιμές μονάδας.

Η τυχόν υποβολή από προσφέροντα βελτιωμένης οικονομικής προσφοράς με τιμές μεγαλύτερες από εκείνες που προσφέρθηκαν με την αρχική του προσφορά ή την αμέσως προηγούμενη βελτιωμένη (όποια είναι χαμηλότερη), ρητά καθορίζεται ότι συνιστά παράβαση των υποχρεώσεων που έχει αναλάβει ο προσφέρων με τη συμμετοχή του στην εν λόγω διαδικασία και παρέχει στη ΔΕΗ το δικαίωμα να καταπέσει την Εγγυητική Επιστολή Συμμετοχής του στη Διαδικασία.

Σε περίπτωση που ο προσκαλούμενος δεν υποβάλει βελτιωμένη προσφορά θα ισχύει η αρχικώς υποβληθείσα στο Σύστημα οικονομική προσφορά ή η αμέσως προηγούμενη βελτιωμένη,

Το προσφερθέν βέλτιστο τελικό τίμημα της Προσφοράς όπως αυτό διαμορφώθηκε σύμφωνα με την ως άνω διαδικασία θα χρησιμοποιηθεί για την τελική αξιολόγηση των προσφορών και για τον καθορισμό της τελικής σειράς προτιμητέων προσφερόντων.

Σε περίπτωση ισότιμων προσφορών, καλούνται οι προσφέροντες με ισότιμες προσφορές να υποβάλουν ηλεκτρονικά στο Σύστημα τελική και βέλτιστη οικονομική προσφορά σε προσδιορισμένη χρονικά προθεσμία.

Ο ΦΠΑ που επιβάλλεται στην Ελλάδα επί των τιμολογίων που θα εκδοθούν από τον Προσφέροντα προς τη ΔΕΗ, δεν θα περιλαμβάνεται στο τίμημα και δεν λαμβάνεται υπόψη στη σύγκριση των προσφορών.

Η αρμόδια Επιτροπή, τέλος, συντάσσει και υπογράφει Πρακτικό Αξιολόγησης Προσφορών, στο οποίο θα περιγράφεται αναλυτικά η ως άνω διαδικασία και βάσει του οποίου συντάσσεται ενημερωτική επιστολή με το αποτέλεσμα της διαδικασίας η οποία θα κοινοποιηθεί στους Προσφέροντες μέσω του Συστήματος.

Η αρμόδια Επιτροπή, τέλος, συντάσσει και υπογράφει Πρακτικό Αξιολόγησης Προσφορών.

# **Άρθρο 16**

# **Αντιρρήσεις Προσφερόντων**

16.1 Κάθε ενδιαφερόμενος για σύναψη σύμβασης με τη ΔΕΗ, δικαιούται να υποβάλει Αντιρρήσεις σε κάθε απόφαση της Εταιρείας, που σχετίζεται με τη Διαδικασία επιλογής, την οποία θεωρεί ότι θίγει, μη νόμιμα, τα συμφέροντά του.

16.2 Κάθε, κατά τα ανωτέρω, Αντίρρηση κατατίθεται ηλεκτρονικά μέσω του Συστήματος, στον ηλεκτρονικό τόπο της Διαδικασίας Επιλογής.

Η κατάθεση των Αντιρρήσεων γίνεται σε μορφή ηλεκτρονικού αρχείου .pdf ή αντίστοιχου με ονομασία αρχείου «Αντιρρήσεις». Οι Αντιρρήσεις πρέπει να φέρουν προηγμένη ηλεκτρονική υπογραφή σύμφωνα με την παράγραφο 1.4 του παρόντος τεύχους.

Το έγγραφο των Αντιρρήσεων πρέπει να είναι σαφές και ευσύνοπτο, σε καμία περίπτωση να μην ξεπερνά τις 1.500 λέξεις και να συνοδεύεται από τυχόν αναγκαία στοιχεία για την απόδειξη των ισχυρισμών που περιέχει. Εάν αφορά και στη συμμετοχή άλλου Προσφέροντος πρέπει να του κοινοποιείται ηλεκτρονικά εντός της ίδιας προθεσμίας.

Ως ημερομηνία υποβολής των Αντιρρήσεων θεωρείται η ημερομηνία ηλεκτρονικής καταχώρισης αυτής στον ηλεκτρονικό τόπο της Διαδικασίας.

16.3 Οι Αντιρρήσεις υποβάλλονται μέσα σε προθεσμία πέντε (5) ημερών από την ημερομηνία που η προσβαλλόμενη απόφαση περιήλθε σε γνώση του διαμαρτυρόμενου. Ειδικά για την υποβολή Αντιρρήσεων κατά της Πρόσκλησης, οι Αντιρρήσεις υποβάλλονται μέχρι πέντε (5) ημέρες πριν από την καταληκτική ημερομηνία υποβολής των προσφορών.

16.4 Οι Αντιρρήσεις κοινοποιούνται σε όλους τους Προσφέροντες στον ηλεκτρονικό τόπο της Διαδικασίας Επιλογής.. Τυχόν θιγόμενος από τις Αντιρρήσεις Προσφέρων δικαιούται να υποβάλει υπόμνημα, εντός αποκλειστικής προθεσμίας πέντε (5) ημερών από την κοινοποίηση σε αυτόν των Αντιρρήσεων, που πρέπει να πληρούν τις προϋποθέσεις του εγγράφου Αντιρρήσεων, προσκομίζοντας όλα τα κρίσιμα έγγραφα που έχει στη διάθεσή του. Η τυχόν υποβολή Αντιρρήσεων κατά απόφασης της Επιτροπής Εξέτασης Αντιρρήσεων επί Αντιρρήσεων άλλου Προσφέροντος δεν λαμβάνεται υπόψη από την αρμόδια Επιτροπή.

16.5 Η εξέταση των Αντιρρήσεων γίνεται από αρμόδια προς τούτο Επιτροπή .

 Η εξέταση των Αντιρρήσεων γίνεται εντός προθεσμίας 25 ημερών από την υποβολή τους.

 Μετά την παρέλευση της ανωτέρω προθεσμίας τεκμαίρεται η απόρριψη τους.

16.6 Η απόφαση της Επιτροπής γνωστοποιείται ηλεκτρονικά, μέσω του Συστήματος, ενώ ταυτόχρονα αποστέλλεται μέσω του Συστήματος σχετικό ηλεκτρονικό μήνυμα στον οικείο διαμαρτυρόμενο.

16.7 Η απόφαση επί των Αντιρρήσεων είναι ανέκκλητη και απρόσβλητη ενώπιον οργάνων της ΔΕΗ.

16.8 Η υποβολή Αντιρρήσεων δεν κωλύει αυτομάτως τη συνέχεια της Διαδικασίας Επιλογής και η τυχόν αποδοχή των αντιρρήσεων δεν πλήττει το κύρος της Διαδικασίας Επιλογής, αλλά οδηγεί, κατά την κρίση του κρίνοντος οργάνου, σε αναμόρφωση του προσβαλλόμενου πρακτικού ή σε επανάληψη φάσης ή Σταδίου.

# **Άρθρο 17**

# **Περάτωση Διαδικασίας Επιλογής –**

# **Αναγγελία επιλογής Αντισυμβαλλομένου – Ματαίωση Διαδικασίας**

17.1 Η Διαδικασία Επιλογής ολοκληρώνεται με την έγκριση του αποτελέσματός του από τα εξουσιοδοτημένα όργανα της Εταιρείας. Η εγκριτική απόφαση περιλαμβάνει και τυχόν βελτιώσεις της προσφοράς που γίνονται δεκτές από τον Προτιμητέο Προσφέροντα.

17.2Η επιλογή Αντισυμβαλλομένου γνωστοποιείται ηλεκτρονικά, μέσω του Συστήματος στον Αντισυμβαλλόμενο με επιστολή με την οποία καλείται να προσκομίσει, όλα τα απαραίτητα στοιχεία και πιστοποιητικά που προβλέπονται από τη Πρόσκληση για την υπογραφή σύμβασης αναλόγου ύψους.

Ταυτόχρονα η ως άνω επιλογή του αναγγέλλεται ηλεκτρονικά, μέσω του Συστήματος και στους λοιπούς Προσφέροντες οι οποίοι υπέβαλαν αποδεκτές προσφορές.

17.3 Σε περίπτωση σύμπραξης/ένωσης νομικών προσώπων, θα επιλεχθούν ως Αντισυμβαλλόμενα μέρη όλα τα μέλη αυτής και θα τεθεί διάταξη στο συμφωνητικό σύμφωνα με την οποία τα μέλη της ενέχονται και ευθύνονται έναντι της ΔΕΗ ενιαία, αδιαίρετα, αλληλέγγυα και σε ολόκληρο το καθένα χωριστά, θα εκπροσωπούνται από κοινό εκπρόσωπο και ότι θα ελέγχεται από τη ΔΕΗ η ουσιαστική συμμετοχή στη σύμπραξη/ένωση όλων των μελών της σε όλη τη διάρκεια ισχύος της σύμβασης.

17.4 Σε περίπτωση σύμπραξης/ένωσης νομικών προσώπων η προσφορά πρέπει να είναι διαμορφωμένη κατά τρόπο ώστε να εξασφαλίζεται η χωριστή τιμολόγηση από τα μέλη της σύμπραξης/ένωσης σύμφωνα με την ελληνική φορολογική νομοθεσία και πρακτική. Στην αντίθετη περίπτωση όπου η προσφορά του δεν πληροί την ανωτέρω προϋπόθεση, η σύμπραξη/ένωση υποχρεούται πριν την υπογραφή της σύμβασης να περιβληθεί νομικό τύπο που θα επιτρέπει την από κοινού τιμολόγηση και τότε για την υπογραφή της σύμβασης απαιτείται επιπλέον η κατάθεση επικυρωμένου αντιγράφου του εγγράφου που θα αποδεικνύει ότι ικανοποιείται η προαναφερθείσα απαίτηση.

17.5 Η ΔΕΗ διατηρεί το δικαίωμα, με αιτιολογημένη απόφαση των αρμοδίων οργάνων της, να ματαιώσει τη Διαδικασία Επιλογής στο σύνολο ή σε μέρος αυτής, ή να την επαναλάβει με τους ίδιους ή διαφορετικούς όρους σε οποιαδήποτε φάση της Διαδικασίας και κατά την απόλυτη κρίση της.

17.6 Η ΔΕΗ ματαιώνει τη Διαδικασία, ιδίως εφόσον:

α. απέβη άγονος λόγω μη υποβολής προσφοράς ή λόγω απόρριψης όλων των προσφορών ή αποκλεισμού όλων των προσφερόντων

β. κανένας από τους προσφέροντες δεν προσέλθει για την υπογραφή της σύμβασης.

γ. διεξήχθη χωρίς τήρηση των προβλεπομένων κανόνων, με συνέπεια τον επηρεασμό του αποτελέσματος

δ. το αποτέλεσμα είναι μη ικανοποιητικό για την Εταιρεία

ε. ο ανταγωνισμός υπήρξε ανεπαρκής

στ. μεταβλήθηκαν οι ανάγκες της Εταιρείας

ζ. δεν είναι δυνατή η κανονική εκτέλεση της σύμβασης, λόγω ανωτέρας βίας

# **Άρθρο 18**

# **Περιεχόμενο και υπογραφή Σύμβασης**

18.1 Το περιεχόμενο της σύμβασης διαμορφώνεται με βάση τους όρους της Πρόσκλησης και της προσφοράς του Αντισυμβαλλομένου, όπως εγκρίθηκαν από το αρμόδιο όργανο της Εταιρείας.

18.2 Παράλληλα ο Προτιμητέος Προσφέρων καλείται από τη ΔΕΗ να προσκομίσει εντός δέκα (10) ημερών από την ημερομηνία της σχετικής πρόσκλησης, την εγγυητική επιστολή καλής εκτέλεσης και σε περίπτωση νομικού προσώπου, την απόφαση ορισμού εκπροσώπου για την υπογραφή της Σύμβασης.

Αναφορικά με το χρόνο ισχύος των δικαιολογητικών και στοιχείων που καλείται να προσκομίσει ο Προτιμητέος Προσφέρων, καθώς και για τις λοιπές ρυθμίσεις που διέπουν την υποβολή τους, ισχύουν τα διαλαμβανόμενα στις παραγράφους 13.1.1.4 και 13.2.Β του παρόντος τεύχους.

18.3 Μετά τη διαμόρφωση του περιεχομένου της σύμβασης και την προσκόμιση των πιο πάνω δικαιολογητικών, ο Αντισυμβαλλόμενος καλείται για την υπογραφή της εντός προθεσμίας η οποία δεν μπορεί να είναι μικρότερη των δέκα (10) ημερολογιακών ημερών από τη γνωστοποίηση μέσω του Συστήματος της απόφασης επιλογής.

18.4 Εάν αυτός δεν προσέλθει εντός της ως άνω προθεσμίας, η Εταιρεία έχει το δικαίωμα να τον αποκλείσει από την υπογραφή της σύμβασης και να ζητήσει την κατάπτωση της Εγγυητικής Επιστολής Συμμετοχής του στη Διαδικασία, ακολούθως δε να προχωρήσει σε συζητήσεις με τους λοιπούς Προσφέροντες κατά σειρά Προτιμητέων Προσφερόντων για ανάδειξη Αντισυμβαλλομένου, υπό την προϋπόθεση ότι ισχύουν ή δέχονται να ισχύουν οι προσφορές τους.

# **Άρθρο 19**

# **Επιφυλάξεις και Δικαιώματα ΔΕΗ**

19.1 Η συμμετοχή στη Διαδικασία (υποβολή προσφοράς) ισοδυναμεί με δήλωση του Προσφέροντος ότι έλαβε πλήρη γνώση όλων των όρων, των στοιχείων και των τευχών της Πρόσκλησης.

19.2 Η ΔΕΗ διατηρεί το δικαίωμα να μεταθέσει την ημερομηνία υποβολής των προσφορών ή να επιφέρει οποιεσδήποτε τροποποιήσεις στα τεύχη της Πρόσκλησης. Οι τροποποιήσεις αυτές θα περιλαμβάνονται σε σχετικά Συμπληρώματα της Πρόσκλησης, η έκδοση των οποίων θα δημοσιεύεται όπως και Πρόσκληση.

19.3 Η ΔΕΗ δεν θα έχει ευθύνη ή υποχρέωση, σε καμία περίπτωση, να αποζημιώσει τους Προσφέροντες για οποιαδήποτε δαπάνη ή ζημιά που θα έχουν υποστεί για την προετοιμασία και υποβολή των Προσφορών τους, ιδιαίτερα στην περίπτωση που αυτές δεν θα γίνουν δεκτές ή θ' αναβληθεί ή ματαιωθεί η Διαδικασία σε οποιοδήποτε φάση και χρόνο και για οποιοδήποτε λόγο ή αιτία. Κατά συνέπεια αυτοί που συμμετέχουν στη Διαδικασία και υποβάλλουν προσφορά, ανεξάρτητα αν έγιναν ή όχι τελικά δεκτοί, δεν αποκτούν κανένα απολύτως δικαίωμα κατά της ΔΕΗ από τη Πρόσκληση αυτή και την εν γένει συμμετοχή τους στη Διαδικασία Επιλογής.

19.4 Η προσφορά, η οποία υποβάλλεται με βάση τους όρους της Πρόσκλησης, θεωρείται ως πρόταση προς τη ΔΕΗ και όχι ως αποδοχή πρότασής της.

19.5 Κάθε παράλειψη στην υποβολή της Προσφοράς ή στην υπογραφή οποιουδήποτε εγγράφου, δεν δίνει το δικαίωμα σε Προσφέροντα να την επικαλεστεί προκειμένου να τύχει εξαιρέσεως ή ελαττώσεως των υποχρεώσεών του.

19.6 Οι όροι και οι περιορισμοί που αφορούν στην υποβολή των Προσφορών είναι προς όφελος της ΔΕΗ, η οποία δικαιούται, πριν από την υποβολή των προσφορών, να παραιτηθεί απ' αυτούς, χωρίς αυτό να δημιουργεί κανένα δικαίωμα στους Προσφέροντες ή σε άλλους τρίτους.

**Άρθρο 20**

**Αξιολόγηση προμηθευτών**

Η ΔΕΗ θα εφαρμόσει ένα εσωτερικό σύστημα για την μέτρηση, την ανάλυση και τη διαχείριση της απόδοσης των προμηθευτών της.

Κάθε προμηθευτής θα αξιολογείται βάσει συγκεκριμένων κριτηρίων (KPIs) κατά τη διάρκεια ενός έτους και μετά το πέρας της κάθε συμβατικής περιόδου.

Η αξιολόγηση μέσω των KPIs θα χρησιμοποιείται με σκοπό την διασφάλιση υψηλού επιπέδου υπηρεσιών της Σύμβασης και την εποικοδομητική συνεργασία μεταξύ των Αντισυμβαλλόμενων.

Η παραπάνω διαδικασία θα πραγματοποιείται σύμφωνα με το συνημμένο Παράρτημα «Σύστημα Αξιολόγηση Προμηθευτών» του παρόντος τεύχους.

Η ΔΕΗ θα οργανώνει περιοδικές ενημερώσεις με τους προμηθευτές της, ώστε να κοινοποιούνται τα σχετικά αποτελέσματα/ευρήματα και να αποφασίζονται οι αντίστοιχες ενέργειες όπου αυτό κρίνεται απαραίτητο.

Συνημμένα:

- Παραρτήματα Ια, Ιβ

- Παράρτημα ΙΙ